text: 16 Au qai rogoca e dua na domolevu mai na tikina tabu+ sara ni kaya vei ratou na vitu na agilosi: “Dou lako, dou sova i vuravura na vitu na boulu ni cudru ni Kalou.”+2 E lako sara na kena imatai qai sova na nona boulu i vuravura.+ E tauvi ira na tamata na vidikoso rerevaki,+ o ira e tiko vei ira na ivakatakilakila ni manumanu kila+ ra qai qarava tiko na kena ivakatakarakara.+3 E sova tale ga na kena ikarua na nona boulu i wasawasa.+ E vuki sara na wasawasa me vaka na dra+ ni tamata mate, era mate kina na kabula kece, io na ka era tu e wasawasa.+4 E sova na kena ikatolu na nona boulu ina veiuciwai kei na ivurevure ni wai.+ Era qai vuki me dra.+5 Au rogoca sara ni kaya na agilosi e lewa na wai: “Kemuni na Kalou oni bula tiko, oni a bula e liu,+ oni yalodina,+ oni yalododonu ni oni lewa na ka kece qo,+6 nira vakadavea na nodra dra na yalosavasava kei na nodra dra na parofita,+ oni qai solia vei ira na dra mera gunuva.+ Sa rauti ira vinaka.”+7 Au rogoca ni kaya na icabocabonisoro: “Io, Jiova* na Kalou, na Kalou Kaukaua Duadua,+ e dina qai dodonu na nomuni lewa.”+8 E sova na kena ikava na nona boulu ina matanisiga,+ e soli ina matanisiga na lewa me vakamai ira na tamata ena bukawaqa.9 Era kama na tamata ena katakata levu, ra qai vosabeca na yaca ni Kalou, o koya e lewa na ka rarawa kece qo, ia era sega ni veivutuni mera vakalagilagi koya.10 E sova na kena ikalima na nona boulu ina idabedabe vakaturaga ni manumanu kila. E butobuto na nona matanitu,+ ra qai katia na yamedra ena levu ni nodra rarawa,11 era vosabeca na Kalou ni lomalagi ena nodra rarawa kei na nodra vidikoso, ia era sega ni veivutunitaka na ka era cakava.12 E sova na kena ikaono na nona boulu ina uciwai levu na Uferetisi,+ e maca vakadua na kena wai,+ me vakarautaki kina na nodra sala na tui+ mai na icabecabe ni siga.*13 Au qai raica e tolu na vosa dukadukali* eratou vaka na irairai ni boto ni ratou lako mai na gusu ni gata levu,+ mai na gusu ni manumanu kila, kei na gusu ni parofita lasu.14 Eratou vosa uqeti dina ni timoni ratou qai cakamana,+ eratou lako yani vei ira na tui kei vuravura, me ratou vakasoqoni ira ina ivalu+ ni siga levu ni Kalou Kaukaua Duadua.+15 “Raica! Au na lako yani me vaka na daubutako.+ E marau o koya e yadra tiko,+ e dara tiko na nona isulu e sau, de lako luvawale voli ra qai raica na tamata na nona vakamaduataki.”+16 Eratou qai vakasoqoni ira ina vanua e vakatokai ena vosa vakaIperiu o Amaketoni.*+17 E sova na kena ikavitu na nona boulu ina cagi. E qai rogo mai ena rumu tabu+ sara ena idabedabe vakaturaga e dua na domolevu e kaya: “E sa oti!”18 E veitibiyaki na liva, e rogo mai eso na domo, e vavadugudugu na kurukuru, e yaco e dua na uneune vakaitamera e sega ni bau vakilai me tekivu mai na gauna e tawani vuravura kina na tamata,+ e uneune kaukaua dina!19 E kavida tolu na koro levu oya,+ era bale tale ga na koro ni veimatanitu, e qai nanumi Papiloni na Ka Levu+ na Kalou, me solia vua na bilo ni waini ni nona cudru waqawaqa.+20 Era dui dro na veiyanuyanu, era yali na veiulunivanua.+21 Era lulutu mai lomalagi na ucaqereqere rerevaki e dua na taledi* na kedra bibi, e lutuki ira na tamata,+ era qai vosabeca na Kalou ena vuku ni ucaqereqere,+ ni vakacaca sara ga vakalevu.


c: text/html

text:
1 Pita
Chapter 1
Oi au o Pita nai apositoloi Jisu Karisito, kivei ira sa nona na Kalou ka ra dui veilakoyaki tu ki Ponito, ki Kalatia, ki Kapatosia, ki Esia kei Picinia.
2 Ka era sa digitaki tu me vaka nona lewa na Kalou o Tamada, ka mera vakasavasavataki ena Yalo Tabu, ka vakamiraki tiko vei ira na dra i Jisu Karisito ena nodra talairawarawa. Ka me vakalevutaki vei kemudou na loloma kei na vakacegu.
3 Me rokovi na Kalou na Tama i Jisu Karisito, ka noda Turaga ena nona vakayacori keda me noda nai nuinui bulabula, ena kaukauwa ni tucake tale mai na mate i Jisu Karisito, me vaka na levu ni Nona lomani keda.
4 Me noda kina nai votavota sa sega ni bau ca vakadua se me vakacacani tu, ka sega ni rawa ni kautani na kena totoka, sa vakarautaki oti tu mai lomalagi me nomudou.
5 Oi kemudou sa taqomaki tu ena kaukauwa ni Kalou ena nomudou vakabauta, mo dou vakabulai kina ka waraka nai vakataotioti ni gauna.
6 Ena ka oqo mo dou reki tiko kina vakalevu sara, e dina ni vakalailai tikoga na nomudou na sotava tiko na veivakatovolei ni veika rarawa.
7 Ka me rawa ni laurai kina na vakabauta dina sara me tu vei keda, na vakabauta vaka oqo e talei mai na koula sa vakatovolei oti ena buka, ka ena vakacaucautaki, ka ena dokai, ka ena lagilagi ena Nona na rairai mai o Jisu Karisito.
8 O koya ka sega ni rawa ni laurai, ia dou sa lomana ga. E dina ni dou sega ni raici koya, ia dou sa vakabauta ga, ka dou sa reki tiko ena reki e sega ni cavuti rawa, ka dou vakasinaiti tu ena i serau ni Turaga.
9 Ka mo dou rawata kina nai tinitini ni nomudou vakabauta, sai koya na vakabulai ni yalomudou.
10 A bula oqo era vaqaqa ka via kila o ira na parofita, ena kena parofisaitaki tiko mai na loloma ena nomudou.
11 Ni ra sa vakadikeva tiko mai se gauna cava, se vakaevei na gauna sa vakatakila vei ira na yaloi Karisito ka tiko e yalodra, ni sa tukuni mada e liu na rarawa i Karisito kei na ka vinaka sara ena qai muri mai.
12 A sa vakatakila vei ira ni sega ena vukudra, ia vei keda ga, o ira era a vakaitavi ga mai ena kena vakaleleci mai nai tukutuku vinaka; ena kena vunautaki ena kaukauwa ni Yalo Tabu ka talai mai lomalagi – na ka oqo era via kila talega na agilosi mera raica.
13 O koya oqo mo dou qai vauca vakaukauwa na vei sema ni lomamudou, dou yadra tiko, ka vakanuinui tiko me yaco mada nai vakataotioti, mo dou rawata na loloma ena kau mai vei kemudou ena nona rairai mai o Jisu Karisito.
14 Me vaka na gone e talairawarawa, ka mo dou kakua ni lesu tale kina vei gagadre ca, dou a dau vakayacora e liu ni dou a se butobuto tu;
15 Ia sa yalosavasava o Koya sa kacivi kemudou, dou yalosavasava talega oi kemudou ena nomudou i valavala kecega.
16 Ni sa volai tu, "Dou yalosavasava, Ni'u sa yalosavasava."
17 Kevaka dou sa masu vua me vaka ni sa tamamudou, o koya sa lewai ira yadua me vaka na nodra cakacaka, na nomudou i valavala me vinaka tiko, ka me salavata na nomudou rere tiko vua ena gauna lekaleka dou bula tiko kina oqo.
18 Ka mo dou kila ni dou a sega ni voli ena veika e caka wale, ena siliva, se koula, mai nai tovo vakasisila ka sa i vakarau tu ni nomudou bula, ka tekivu sara ga mai vei ira nomudou qase.
19 Ia, ena dra talei ga i Karisito, me vaka na lami sa sega ni ca e dua na tikina.
20 O koya a sa tu mai, ni se bera ni tauyavutaki o vuravura, ia sa qai vakaraitaki Koya mai ena gauna e muri oqo ena vukumudou.
21 Ena Vukuna sa vakabauti kina na Kalou, ni sa vakaturi Koya mai na mate ka vakaiukuukutaki Koya, me rawa ni dou vakabauta ka nuitaka kina na Kalou.
22 Dou sa vakasavasavataki ena yalomudou, ni dou vakabauta na vosa ni Kalou ena veituberi ni Yalo Tabu, ka mo dou veilomani vakaweiwekani, ena loloma e vinaka sara, kei na veilomani ena yalo e savasava.
23 Ka ni dou sa sucu vou tale, ka sega ena sore ni kau mate, ka ena sore ni kau bula, oqori ena vosa bula ni Kalou ka sa tudei ka Sega ni mudu,
24 Baleta "na tamata kece sa vaka ga na co, kei na ka e dokai vua na tamata sa vaka na se ni co. Sa dau madu na co, ka mira yani na sena.
25 Ia na vosa ni Kalou sa tudei ka sega ni mudu." Oqo sara ga na vosa ni tukutuku vinaka ka sa vunautaki tiko vei kemudou.

robotstxt: allowed

filter: keep


text:
This blog is a result of the heavy censoring of the media by the military dictatorship regime.
Thursday, June 2, 2011
Fijian statement of the misdeeds of Bainimarama!
Sa tekivu edaidai edua na vula vou sa basika vou kina edua tale nai lakolako vou ni sasaga ni toso kina kena sagai na tubu ni bula marau kei na vinaka e Viti.Sa dua dina vula dredre eda sa lakova oti ni basika kina na veika e vunitaki tu vei keda ka da qai kidacala sa kacakaca bote e matada na veika rerevaki,butobuto vaka vure cudru kei na via vakadave dra kei na vaka caca.Ni da tekivu ena veiliutaki rau vei wanonovi toka na toa ni koco Peresitedi kei Bainimarama bavulu se o cei ena lakoi tuba. Nodrau dau ni vakatagi sici o Aiyaz na vuni lawa vakailoa, dokadoka kei na yalowai. Eda na qai raica na ka ena cakava ena vula oqo na PM. O Ratu Epeli sa wili siga tug a oqo baleta na nona lakoi tuba sa seal taki oti tu na kenai tukutuku. O Roko Ului edua na nonai tokani voleka duadua o Baimarama ena vuaviri ni 2006 koya e kila tu vakavinaka nai waliwali ni nona veiliutaki kaukauwa o Bainimarama ena loma ni keba, sa vocia mai vaka vudi na veika vakadomobula ka vaka risi kete,butobuto ka vakaturu wai ni mata ni da sarava ka raica ena internet ka rogoca ena retio.
Kila na cava na nodratou vesu O Laisa Digitaki. Virisila Buadromo, Jackie Koroi kei Pita Waqavonovono eratou kau mai vakakaukauwa main a nodratou dui vale ena dua na mata lala sotia levu. E ratou comolaki ena loma ni lori ka ratou luvai sulu qai vo ga nai sului loma. E ratou qai vesuki tu ena dua na rumu butobuto,vesu na ligadratou me yacova ni sa yaco mai o Koliaci Bainimarama.
Ni da wilika tiko na ka e yaco,ni tau nai saba, nai caqe, na dakai me vakadodoki kina uludratou eda qai kila ni sa dua na vanua dredre sara sa tu kina oqo na PM ni sa bikai koya tu na yaloni moku tamata,vakadave dra,vakacaca,vakama vale, veivesu,v eivaka lolomataki, butako kei na kucu oya na nona kaliraka laivi o Bainimarama na nodra yaga na luvei Viti ni mataka, oya na nona kauta mai vaka levu na dinau me bula kina o Viti mai Jaina kei Malaysia ka kali ira dole na kawa kei Viti mera sauma na dinau ni bera mada ga ni ra rawa ka se cakacaka.
Na nona butakoca na matanitu o Bainimarama,ena vakasucuma yarayara nai tovo ni butabutako.
1.E butakoca nai tutu ni PM,nai tutu ni Minisita ni lavo kei na vuqa tale.
2. E butakoca nai tutu ni vakailesilesi ni matanitu ka vakasolia vei ira na nona sotia me sogo ni kusudra mera tokoni koya.
3.E butakoca na qele ni matanitu kei na nodra qele na lewe ni mataqali ka solia yani vei ira na Jaina mera lease taka enai sau lailai sara.
4.E butakoca na dodonu ni tamata ka kauta mai na dakai ni mataivalu me buli lawa ka mei vakarere ni tamata.
5.E vesuki ira lo na tamata ka ra kau mera laki vaka rarawa taki kina keba.
6.E butakoca nai sau ni tamata ka saumi koya ena $745,000
7.E butakoca na nodra dodonu na dau tei dovu qai vakavuna na soqo ni qaqi ni suka FSC.
8.E butakoca na dodonu ni dau volai tukutuku ka vakayagataka ga na Fiji Sun me lagata ga na sere ni nona lasulasu kei na nona tukuna ga na ka e via rogoca.
9.E butakoca na nodra dodonu na dau loba sucu Rewa Dairy me veisau na kena cicivaki ka soli vei Nur Bano Ali na nei ,nei Aiyaz Khaiyumna me vakadikeva ka kenai sau e $2milioni na dola.
10.E butakoca na dodonu ni lotu Wesele me vakayaco bose ka sega ni saqata na lotu katolika kei na lotu tale eso.
11.E butakoca nai tutu vaka turaga ka kaya mera kakua ni bose mera laki gunu wainitapioke ga.
12.E butakoca nai qoliqoli ka solia na galala vei ira na vulagi mera cakacaka nodra.
13.E butakoca nai tutu ni CEO ni Fiji Sports Council ka solia vua na luvena yalewa.
14.E butakoca nai yau bula ni vanua ka soliai Jaina mera cakacaka nodra kina na vulagi ena sau lailai sara.
Na tamata dau butako e wili kina na vakayagataki ni kaukauwa ena dakai,se basu vale,se vakamakama.Na kedrai totogi bibi na curu I valei ni veivesu ka sega na suka mai se totogi kuna ena matana levu. Ni da wilika tiko na veika kece e cakava o Bainimarama eda sa qai raica na yavavala ni 2000 e dabe toka mai loma o koya, matavulo toka baleta ni sa vure tiko mai lomana na kocova nai tutu ka sega ni bunotaka. Sa dodonu me kila o Bainimarama navei yalo kece e vaka mavoa taka se ira sa vakamatea oti ena lesu mai na yalodra me kani koya ka na ologa tu na nona vakasama siga kei na bogi ka na sega ni vakacegu rawa. Ena lauti koya na sui ni mosi kana vakila na nona gacagacai loma na vuca ni sana kakasere mai vaka malua na kaukauwa ni vakatulewa ka san a vakere tu na nonai cegu me yacova ni sa soro ka kere veivosoti.
Bainimarama sa kena gauna oqo mo sereki Viti me curu galala o ira na kena kawa, kina veiliutaki malumu, savasava me ra kila na kawa vou kei Viti ni tiko na nodra nuinui.Keimami sa domo dua kai Viti taucoko, ka kosa vakaroti mo vakasukai Viti lesu tale nib era ni cava na yabaki.
BAINIMARA KEIMAMI NA WAWA NA LEWEI VITI ME KEIMAMI RAICA NA VEISAU KONA CAKAVA ME KEIMAMI RAICA NA VITI VOU MO KILA NI DAU OTI NA VEIKA KECEGA ENA SEGA NINA LAKO TUGA NA KALOU GA ENA SEGA NI MUDU RAWA.
45 comments:
-
-
Vinaka vakalevu sa doonu me raici koya na dau butako qo me veisau nona sapo
- June 2, 2011 at 9:08 PM
-
-
Now THAT cartoon I love! John Galt
- June 2, 2011 at 10:04 PM
-
-
Totoka ka momona ka veilauti na vakamacala qo, ke sega ni liaci koya rawa o Bainimara ena vakamacala sa caka mai qo..e laurai ga kina na nona tamata ulukau, qaciqacia kei na viavialevu..ena saumi ga vei koya, ke sega ni vuravura keda tiko kina qo..ena na lai saumi taro mai lomalagi.
- June 2, 2011 at 10:44 PM
-
-
ENA VALA ENA VUKUMUDOU KO JIOVA.
Joni 10:10 Sa sega ni lako wale mai na daubutako, me butako ga, ka ravuravu, ka vakarusa: au sa lako mai me rawa vei ira na bula ia me rawa vakalevu sara.
E sega ni dua na tamata e rawa ni raica na cagi ni sa liwa mai, ia e rawa nida raica na mawe ni cagi, ni yavala na draunikau, carebu nai sulu kevaka e vakasigani tiko e tautuba se da rogoca keda tiko e loma ni vale.
E vakatalega kina na tevoro.Eda sega ni rawa ni raici koya ena matada, baleta ni okoya e dua ga na Agilosi (fallen angel), ia eda rawa ni raica na mawe ni nona cakacaka me vaka sa vakamatata taka toka e cake na gone turaga ko Jisu – butakoca (steal) ravuravu (kill) vakarusa (destroy). Na veigauna kece eda raica kina ni sa yaco tiko na tolu na ka e cake, nanuma matua ni o ya, na cakacaka ni tevoro. Raica mada na ka sa cakava tu o Voreqe Bainimarama ena noda vanua, me tekivu mai na Tiseba 2005. Sega beka ni “butakoca, ravuravu, vakarusa”?. O Bainimarama na i yaya ni cakacaka ni tevoro. Na yacana ko Setani – na meca ni noda Kalou.
Ena gauna oqo e rau sa wili siga toka o Bainimarama kei nona boso, baleta na noda Kalou e se vakatulewa tikoga mai lomalagi, e vuravura kei na ruku I vuravura. O koya na Turaga ni lewa dau vakatulewa dodonu. Ni sa lutu na nona I tuki (hammer of justice), na ka kece ena davo, vakavo ga na Dina. Nai valu oqo, na nona I valu na Kalou.
“…..Moni kakua ni rere, ni tu vakadua, ka raica na veivakabulai nei Jiova ena cakava vei kemuni ena siga e daidai…ena vala ena vukumudou ko Jiova, ia dou na tiko lo. (Lako Yani 14:13-14) Na noda Kalou se bera vakadua ni bau druka ena dua na I valu.[022255061105]
- June 2, 2011 at 10:53 PM
-
-
I think we should have learnt our lesson now. Decent verbal or written advice doesnt mean anything to Bainiarse, he is incapable of registering anything sensible. Rauti koya ga qo dua na 2 by 4!!
- June 2, 2011 at 11:12 PM
-
-
Au vakasamataka ni sa bau dua na ka na levu ni sitoa era mate dole tiko ena gauna oqo ka qai beitaki tiko na mate ni uto kei na so tale na ka.
Au vakasamataka ena gauna au se tiko kina na mataivalu e dua na ke e yaco vakavudua na ka oqo na (Mate) NI LEWE NI MATAIVALU.
Au vakabauta, de oqo na i revurevu ni veika e vakayacora tiko na neimami i liuliu kei na matanitu oqo kina Lotu, Vanua kei ira na lewena.
Au na gadreva ga me sa rairai gauna vinaka qo me yadra na lewe ni mataivalu ka vakasamataka sara vakavinaka na veika sa yaco tiko qo de mani lakolako ena YACOVI IKO YANI SOTIA.
GOD BLESS FIJI.
- June 2, 2011 at 11:27 PM
-
-
Vacava me dua mada na march e suva city..ni kua ni rerevaka na dakai qori era sega tu na kedra sicini!!
Sa gauna qoka meda tucake kina na kawai i Viti ka valataka noda vanua!! O Voreqe ena gauna saraga qoka sa volitaka tiko kina na noda qele vei ira na vulagi.
Kevaka eda sega ni tucake ena gauna qoka,sa ra na volitaki na qele maroroi ka tukuna tiko qori o Voreqe kei Khaiyum ni qele e sega ni ra vakayagataki. Na matanitu nei Voreqe e sa volitaka tiko vaka totolo na qele ratou sa maka taka toka qori baleta ni sa sega nai lavo ni nodratou matanitu!
Ni tucake yani ka taubale e na city. Sa musu talega nodrai lavo na Peniseni ,qoka nai lavo ka ra a buna taka tu mai e na dua na gauna balavu era a cakacaka tu mai kina, Sa qai dua nai tovo vakaloloma e sa vakayacora tiko o Voreqe vei ira na kawai kei Viti!! Ni tucake yani ka laki taubale ka vakaraitaka nomuni rarawa!!
- June 2, 2011 at 11:27 PM
-
-
Na cava sara mada me mai tukuni kina na Lotu Katolika kei na vei Lotu e so mai Viti. Na Lotu Katolika e sega ni dau kumuni lavo me vaka na Lotu Waisele, era sega ni dau sosoqoni me vaka e dau caka en Koniferedi-seu lasu. Ke noda gagadre meda vei tokoni me vaka sukai o Viti kina vei liutaki vaka Bose Lawa, e kerei meda ku mada ni vei vaka dudui taki vaka kawa tamata, se meda mai vei wasei vaka Lotu. O Bainimarama e Lotu Waisele! Na leqa sa mai yacovi Viti tiko nikua e vu mai ena noda sega mada ni dua vata tiko nai Taukei meda ciqoma ni sa yaco oti na vei digididgi, e dua e na qaqa, ka dua e sega.Na kudru li ni "lusi" sa mai vakavuna tiko na tiko yavavala. O Voreqe na nodai bulibuli o keda na vei tokoni mai ena matai ni yavavala se "vua viri" nei Rabuka. E cava, e sa na tini vei Voreqe se da na gadreva tiko ga na yavavala. Eda na lesuva mada na noda cala, ka tusanaka na noda cala me qai rawa me maravu na lomada,baleta na vei ka eso sa mai yacova tu na Vanua e bale sara ga vei keda. E dua ga na gone ni Idia e bei taka tiko o Khaiyum, e vica saga vulu na gonei taukei era tiko ena mataivalu ni Viti, e vica era vei liutaki tiko ena Matanitu. Sa bau dua toka na ka me dua na tamata era vaka muri tu na udolu! Dua na leqa sa tiko.
- June 2, 2011 at 11:55 PM
-
-
Bainimarama, yalovinaka mada, keimami sa vinakata me lesu tale mai na neimami dodonu vaka tabatamata...Sa sega ni rawa me keimami vakasaurarataki tu ga vei iko...Au sa nanumi rau dina na levuqu au susugi rau tikoqo me rawa ni bau rawa ka ena gauna maimuri...Vakasukai viti vei ira e dodonu me ra veiliutaki.. o sa butakoca kece tikoga na i lavo qai cava ena keimami na bula rawa kina. Sa sau levu tiko ga mai na bula, ia o iko kei ira na nomu sotia kei na ovisa osa sogota tikoga na gusudra me tubu tiko na kedra i sau. sa rauta mada na butako kei na kocokoco.
- June 3, 2011 at 12:42 AM
-
-
This article should be printed and sent to all Turaga ni Koro - [village headman] to be distributed in their Bose ni Tikina or Bose VaKoro and let them decide themselves on what to believe.
Thumps up to C4.5
- June 3, 2011 at 2:49 AM
-
-
E Dua ga na ka me tukuni vei iratou na veiliutaki tiko qo.... NA MAINA MADA QAI RO!!!
- June 3, 2011 at 3:03 AM
-
-
na tamata e levu na gusuna ya e tamata lasulasu. ia na tamata sa dau cakacaka ena sega ni dua na ka e madua taka.
- June 3, 2011 at 3:18 AM
-
-
ISA VEIKEMUNI NA VAKA LOGA TAVIOKA TIKO QORI I NABUA KEI NAMADI HEIGHTS... NI QARAUNA SARA VAKAVINAKA NOMUNI LOGA TAVIOKA...
O NODRATOU SPRINTER(VOREQE) NA MATAIVALU ENA VAKARAU DODO CAKE YANI NA VEILOGA TAVIOKA QORI, ENA DUA GA NA GAUNA LEKALEKA MAI OQO... NI SA NA YAQAVI KOYA YANI O RATOU NA LALA VOU NI MUTINY NEI MARA...
SEBERA TIKO NI BEAT-TAKI NONA RECORD NI CICI NI VAQARA BULA MAI NA YABAKI 2000... AU VAKABAUTA NI SA DUA NA KA NONA VAKARAUTAKI KOYA VINAKA TIKO INA RUN OF THE CENTURY SA VOLEKA MAI QO...
AU KEREA GA VEI KEMUNI NA TAUKEI NI LOGA TAVIOKA, MONI GOLE SOBU MADA I NATIONAL STADIUM ME LAKI KAU MAI NA HURDLES. ME QAI TUVANI CAKA YANI I NA NOMUNI VEILOGA TAVIOKA BALETA ME DUA TALEGA NA RECORD VOU NI HURDLES NEI KOYA NA SPRINTER(VOREQE) VAKADOMOBULA QO NI MATAIVALU...
OTI ME QAI RECORD-TAKI, QAI POST-TAKI SARA INA YOU TUBE... ME RA QAI SARAVA O IRA NA VAKAITAVI NA 2012 OLYMPICS, NA FASTEST RUNNER NI VAQARA BULA... CANT BEAT IT.... THE CASSAVA PATCH SPRINTER....
SA DRI YANI.... DUA MAI KERI.
- June 3, 2011 at 3:35 AM
-
-
Why are we so suspicious of this convienient piece of PR news?
Fiji constitution to be ready by end of 2012
Tuesday, May 31, 2011
http://www.radiofiji.com.fj/fullstory.php?id=37244
Fiji’s new constitution should be ready by the end of next year says Strategic Framework for Change spokesperson Kisoko Cagituevei.
So many questions………..
Who has been consulted to date if the work is currently underway in drawing up the constitution ?
Who will be consulted other than the government?
Who is coordinating the writing of the constitution and what qualifications do they have?
Why is it that Fiji’s new constitution will only take 12 months when the previous imperfect constitution took three years?
Why is Strategic Framework for Change spokesperson Kisoko Cagituevei releasing this information and not the government? Is this for future deniability?
Why is the new constitution now being rushed through to be finished before the timeline of 2012 to 2013 set by the government?
Does this give us a faint hope of an earlier election or is this a PR exercise to counter the recent adverse publicity?
- June 3, 2011 at 4:23 AM
-
-
With Roko Ului out of his reach and his following growing each day, the Dictator now has his lackeys putting out messages about new constitutions.
Does he really expect us to believe this?
Constitutions are ordained and established by the people...
- June 3, 2011 at 4:27 AM
-
-
This planned new constitution is only to provide amnesity to Voreqe and his illegal govt. We can clearly see that he is trying to show the world he is only making a fool of himself.
- June 3, 2011 at 4:30 AM
-
-
please translate to english
- June 3, 2011 at 4:47 AM
-
-
RUM Fijian Statement 4
May 31, 2011
1
http://www.youtube.com/watch?v=crKF4RH7vWc&feature=relmfu
2
http://www.youtube.com/watch?v=qNaq8ZYYdEA&feature=channel_video_title
3
http://www.youtube.com/watch?v=qNaq8ZYYdEA&feature=relmfu
- June 3, 2011 at 4:57 AM
-
-
Sa dua na tamata veivakalaboci nonai vakarau. Sivia sara nona qaciqacia. Ka sega ni rokova na vanua. Tamata dau vivakaisini vei keda. Dodonu me vakasakei sara vakatotolo.
- June 3, 2011 at 5:09 AM
-
-
VNAKA SAKA.
BAI /AG TALIBAN LAKO TUBA. BOCI.
- June 3, 2011 at 7:14 AM
-
-
E rau na qai sota kaya kei na nona i valavala ca e na dua na siga. Ke sega ni bula qo ia e na bula mai qo.E ra day kaya tu 'one day mafatu" ia sa voleka mai na siga oqo.
- June 3, 2011 at 7:34 AM
-
-
Secret consititution already done for voro, by illegal AG , nazat , illegal SG and will be shoved up the backsides of the people of fiji- consultation is bullshit- all chiefs who voro told to fark off and go and drink home brew under mangoo dree be ready for this bastard consitution to be shoved up your backsides by junta nd dictator- what consitution consultion under marshal law- this is all bull response to mara no election adn damage control new consituuion voro veto power and president,
- June 3, 2011 at 7:34 AM
-
-
The military of Fiji is a total disgrace. This group of cowardly puppets is allowing itself to be manipulated and is being used to destroy its own nation.
- June 3, 2011 at 7:34 AM
-
-
People of Fiji must be subject to an internationally observer mission referendum on whether the people need a new constitution. Wait, this is funny! They don’t even see it- “the legal framework for the 2014 election blah blah…” when they themselves are illegal? Didn’t they throw out the 1997 constitution? And who are they to shove down our throats another constitution when the environment in which it is conducted is neither free nor fair? Kisoko, take your strategic bullshit of a constitution and use as your toilet paper to wipe your matanidemu, and the rest you go travel down with it to the kinoya sewer lines you kokorotchi!
- June 3, 2011 at 7:35 AM
-
-
Which country in the world makes a consitution under marshal law or PER that is fair and represenatatve of all people; even Gadafi cant do this this is violation of human rights and abuse of process and public funds and breach of international law and un conventions which must be reported straight away this making mockery of the international law and norms all people must reject this contstitution which has been prepared years back and now rubber stamp only
Remove the marshal law and then make the consituion then see the real deal. John Galt.
- June 3, 2011 at 7:38 AM
-
-
Are these all that he (JVB) and AZK are to be taken into account for?
For every allegation raised, one must have the evidences to prove each of them true.
Is this list exhaustive?
Observer
- June 3, 2011 at 7:49 AM
-
-
Sa rorogo tiko mai ena domo malua....sa qai roro mai na siga ni veilidiraki.....
- June 3, 2011 at 7:50 AM
-
-
Pass the bilo. clap clap clap....Hey Bro' seriously....Why not post in Hindi or Mandarin?...Whats with the Fijian? more tukei movement stuff...
- June 3, 2011 at 8:16 AM
-
-
English please bro
- June 3, 2011 at 8:32 AM
-
-
isa au kerea me da sa masu ga vakalevu.........ena qai vakatulewa ga mai o koya..........
- June 3, 2011 at 9:36 AM
-
-
Nanuma beka o Bai ni rawarawa na cicivaka matanitu.....rawarawa na nomu vaqara na entrance iloma io mo exit ituba sa bau wadrega sala...na gauna oqo o na veicakayaka e levu naka mo raica rawa kina na exit....welcome to the world of politics tamana....drau gusu ni toce/baku vavaku..dua la naka me kainaki vei iko na leqa ni vanua o Viti o na teri rawa ni o walia gonei....Drakulu na sona qori gonei...qimaqima la, sa vagauna na ka kecega....dua na tikini siga sa kila oti tiko na kalou mo na cegu kina.
Sa dri yani..
- June 3, 2011 at 9:56 AM
-
-
@3.35AM
na loga ni veitavioka 'qo ena koro o Nabua e davo koto e batibatina era e dua na i vaka-ta ka sa na waraka tiko na cici qori mai Nakeba! Keimami sa na tekivu benuca rawa tiko me ke na i wawa.
cici totolo mai i la'o iko!
- June 3, 2011 at 10:25 AM
-
-
Sa evei na noda lotu..sa sivia veikeda na yalo ca...eda sega ni lotu dina...eda veiqati ..eda itaukei vata jiko ga ia eda sa ia tale jiko na vala ena levu ni vaqara veiliutaki.
Kua ni da veivakacacani. Na mataivalu ni Viji e 95% itaukei ka ra cavutu mai na veikoro kei Viti. Era sa vakacava tiko eso na ka yaga kina nodra koro.
Kerea meda masu ga vakalevu me lomani keda na Kalou levu o Jiova.
- June 3, 2011 at 2:32 PM
-
-
@DAULOTU
Tiko madaga vei iko nomu i vakamacala. Tovolea mo sarava na vei matanitu e vuravura era sa tucake na lewena me ra coqa na veiliutaki vakaivalu qai butobuto. O Ijipita, Tunisia, Libya, Ivory Coast, Bahrain, Siria, Yemen, Georgia, etc. Ira kecekece na matanitu qo sega ni duidui kei Vore, dua na gauna era taura vakaukauwa na matanitu ena i ulubale me vakasavasavataki. Oti era taura tu yani na matanitu me 20-30 na yabaki, caka na veivakararawataki, veivakamatei, kau laivi na galala ni tamata, butako e sega ni caka rawa, era vakaitutu lelevu ni matanitu na luve koya e veiliutaki kei ira na wekana................. O KOYA YA NA KA E KEIMAMI COQA KA KEIMAMI DOMODUA KEI IRA NA VEIMATANITU ERA SA DURI NA LEWENA ENA 2011.
Nomu i vakamacala, mo kauta ga vei Vore kei ira na sotia.
Keimami kila na cava e keimami saqata ena yalo ni tu galala. Kevaka e rairai yaloca vei iko, sa i koya, ena sega tale ni dua na kena i vakamacala.
- June 3, 2011 at 5:55 PM
-
-
...meda masu tiko ka lolo vakalevu me rawa ni tarai na yalodra o ira sa noda i liuliu usuraki tiko ena gauna oqo me vakamalumalumu ka nanumi keda mai nai taukei, na mata tamata kece era tiko ena noda vanua, na lotu i Jisu Karisito, na vanua kei na yalo loloma vaka-i-taukei....
“…..Moni kakua ni rere, ni tu vakadua, ka raica na veivakabulai nei Jiova ena cakava vei kemuni ena siga e daidai…ena vala ena vukumudou ko Jiova, ia dou na tiko lo. (Lako Yani 14:13-14)
Na noda Kalou ko Jisu Karisito ena sega vakadua ni na druka ....ena takali o lomalagi kei vuravura io nona vosa ena sega ni takali rawa...dou vakatawa ka masu...sa roro tiko mai nona gauna...
- June 3, 2011 at 6:26 PM
-
-
This must be a "hidden message" because it is only written in Fijian. Are the rest of us less educated bloggers not entitled to understand its meaning? A bit of a disservice by Coup 4.5 unless this is a secret coconut communique.
- June 4, 2011 at 5:08 PM
-
-
kivei daulotu. sega ni rawa ni o masu walega me qai yaco na veisau.ke va qori nomu rai ia o bula tiko ena dua na vuravura ni tadra.
The miltary is a corrupt institution that claims to be the champions of peacekeeping all over the world when it cannot maintain peace in the hearts and inner beings of its members which will pave the way for paece within the military itself.
The military, ever since Rabuka to Bai must be responsible for violent ways of dealing with situations within our young people. The agrresive behaviour will be seen occasionally within our young people as a norm. To put an end to this we need new leadership at all levels and a deep soul searching with military leaders themslves.
Number 1 priority the PM must be freed from his greed than the people of this nation shall be liberated.
- June 5, 2011 at 8:01 AM
-
-
O roko lui, sa dro yani..me kua ga ni levu nona vosa .me cakava e dua na baleti keda na kawa i taukei.In the mindst of anarchy ,he had the opportunity to get rid of Bainimarama..when he knew that the orders were wrong,,put a bullet in his head.. se cava...y go overseas & waste time when u could have ended this dictatorship hia at home...I solely blame u the military board for not executing the right decision when you saw that he was breaching your decisions and putting the people of this country at risk.You were suckers that did not have the balls to stand up for the people when we needed you the most... lui ....Ratu Kamisese Mara is a diplomat that is known and admired..live up to expectations!!!!!!!!!!!!!!!!Fight for us tooth and nail !!!!!!!!! we are tired of scared and poorer everyday..............!!!!!!!!!!!!!!!!!!!!!
- June 6, 2011 at 11:04 AM
-
-
@ Anonymous 5.08p.m
LOLS! What the heck do you mean by 'entitled' becoz learning the Fijian language is not confined to Fijians or certain groups of individuals - so please get off that pineapple crown you're sitting on and quit your pretentious victim mentality, it's utterly booriiing.. yaaawn!
- June 6, 2011 at 2:01 PM
-
-
Sega ni ura me sa tei damu. Ena damu mai.Sa tekivu damu tiko mai vakamalua.
Na dina edau qai vakaraitaki koya ga vakataki koya.
- June 6, 2011 at 4:34 PM
-
-
DUA MADA NOQU TARO....AAA KUI VEI SARA MADA OOO BAINIVUAKA.... E KUI VITI BOTABOTA???? KE KUI VITI BOTABOTA E KILA TIKO NA SALA NI VEIWEKANI DINA ENA NODA VANUA LOMANI KO VITI... NA DAU KUCU, VEIVACU YALEWA KEI NA VEIVAKARARAWATAKI SEGA NI TOVO NI KUI VITI..QORI NODRA I TOVO NA QALO MAI...SA DUA NA KA NA NONA MAROROI TACINA TOKA KAIYUMI NA LUVENI TALIBANI VUAKA DUKAAA.. DRAU NA TINI NA KANA BENU ENA LAMI RUBBISH DUMP....NA TURU NI WAINIMATAI KEIMAMI NA LUVEI VITI BOTABOTA ENA SAUMI VEIKEMUDRAU..
- June 6, 2011 at 9:13 PM
-
-
io o frank sa na kila vinaka tiko na ka me baleta na world court mai na Hague o ya na vuna e tosoya tiko kina na election. me da masu ga vakalevu ka da laiva ga vua na turaga me veiliutaki...
- February 1, 2013 at 4:42 AM
- Unknown said...
-
Ni gadreva e dua na dinau vakatotolotaki ni sai koya oqo e dua na sala me ra rawata kina na nomu dinau ni o sa sa vaqara ena dua na totolo vinaka
Au sa Mr Franklin Scott e dua na dausolidinau ni dinau vakaitaukei. e sa soli vei keda mai na veimataqali dinau, eda sa solia yani na dinau ena tubu e lailai sara na % ni 2 kei na vinaka na ituvaki ni cakacaka, kevaka o gadreva mo dinau qai o sa vakasalataki me veitaratara kei keda me baleta na eda tukunikataka na ituvaki vinaka ni veiqaravi ka na vakavuna mo yalovakacegu. EMAIL:Franklinsloans37@gmail.com
eda vakayacora na veimataqali dinau ena services vinaka, veitaratara kei keda ena imeli: Franklinsloans37@gmail.com
Vakavinavinaka
Na dinau ni Mr Franklin Scott.
- December 9, 2017 at 12:18 PM
- Unknown said...
-
Ni gadreva e dua na dinau vakatotolotaki ni sai koya oqo e dua na sala me ra rawata kina na nomu dinau ni o sa sa vaqara ena dua na totolo vinaka
Au sa Mr Franklin Scott e dua na dausolidinau ni dinau vakaitaukei. e sa soli vei keda mai na veimataqali dinau, eda sa solia yani na dinau ena tubu e lailai sara na % ni 2 kei na vinaka na ituvaki ni cakacaka, kevaka o gadreva mo dinau qai o sa vakasalataki me veitaratara kei keda me baleta na eda tukunikataka na ituvaki vinaka ni veiqaravi ka na vakavuna mo yalovakacegu. EMAIL:Franklinsloans37@gmail.com
eda vakayacora na veimataqali dinau ena services vinaka, veitaratara kei keda ena imeli: Franklinsloans37@gmail.com
Vakavinavinaka
Na dinau ni Mr Franklin Scott.
- December 9, 2017 at 12:22 PM
- Unknown said...
-
I am JAMES SWAM, God has given me a reason to smile, a few months ago I forced myself financially and desperately needed a loan due to the education of my Children, accounts and other things, I almost renounce myself being unable to get the loan, until That one of my friends directed me to Mr. JAMES SWAM, who lent me a loan of $60.000 in 24 hours. I can't keep it to myself, so for those like me, if you need some kind of loan, just contact him now through creditfinanceonlinefirm@gmail.com If you are looking to pre-qualify for a mortgage loan or how to get a preapproval for a foreclosure, you can help. And also, please, when you get your loan from Mr. JAMES SWAM through
creditfinanceonlinefirm@gmail.com Also let your friends and acquaintances know you. Mr. JAMES SWAM loan is a pillar that God sent me after all my relationships could not help me. May God continue to bless you as you apply good luck...
- October 28, 2018 at 6:14 PM


text: 4 Ena gauna ga era takosova kina na Joritani na matanitu taucoko, e kaya sara vei Josua o Jiova:2 “Mo kauta e 12 na tagane mai vei ira na tamata, e dua na tagane mai na dua na yavusa,+3 mo vakaroti ratou: ‘Mo dou kauta mai e 12 na vatu ena lomadonu ni Joritani, ena vanua e tu kina vakadua na yavadra na bete,+ dou kauta vata kei kemudou ina tai kadua, dou biuta ena vanua oni na moce kina ena bogi.’”+4 E kaciva sara o Josua e 12 na tagane e lesia vei ira na Isireli, e dua na tagane mai na dua na yavusa,5 e kaya vei ratou o Josua: “Dou lakosivita na Kato i Jiova na nomudou Kalou me yaco yani ena lomadonu ni Joritani, dou colata yadua na vatu e tabamudou me vaka na iwiliwili ni yavusa e Isireli6 me ivakatakilakila vei kemuni. De ra taroga na luvemuni* ena dua na gauna e muri, ‘Na cava oni biuta tu kina eke na vatu qo?’+7 moni tukuna vei ira: ‘Ni a mudu na drodro ni wai ena Joritani ena mata ni kato+ ni veiyalayalati i Jiova. Ena gauna e takosotaki kina ena Joritani, e mudu na drodro ni wai ena Joritani. Na vatu kece qo e ivakananumi vei ira na lewe i Isireli me tawamudu.’”+8 Era vakayacora sara qori na Isireli me vaka e vakaroti ira kina o Josua. Era kauta mai e 12 na vatu ena lomadonu ni Joritani me vaka e tukuna o Jiova vei Josua, me tautauvata kei na iwiliwili ni yavusa e Isireli. Era kauta sara ena vanua mera moce kina ena bogi ra qai biuta kina.9 E binia tale ga o Josua e 12 na vatu ena lomadonu ni Joritani ena vanua e tu kina na yavadra na bete era colata na kato ni veiyalayalati,+ e tiko ga e kea na vatu me yacova na siga qo.10 Era duri tiko ga ena lomadonu ni Joritani na bete era colata tiko na Kato me vakayacori oti na ka kece e vakaroti Josua kina o Jiova me tukuna vei ira na tamata mera cakava, me salavata kei na ka kece e vakaroti Josua kina o Mosese. Ena gauna kece qori, era lako vakatotolo na tamata i tai kadua.11 Nira sa takoso kece, era qai takoso na bete nira colata tiko na Kato i Jiova e matadra na tamata.+12 Era takoso e liu vei ira na vo ni Isireli o ira na Rupeni, o ira na Kata, kei na veimama ni yavusa na Manasa nira tuva vakamataivalu,+ me vaka e tukuna vei ira o Mosese.+13 Era vakaiyaragi e rauta ni 40,000 na sotia nira takoso ena mata i Jiova mera vala ena buca dravuisiga e Jeriko.14 Ena siga oya e vakacerecerei Josua kina o Jiova e matadra taucoko na Isireli,+ era dokai koya vakalevu ena gauna kece ni nona bula me vaka ga nira dau dokai Mosese vakalevu.+15 E kaya sara vei Josua o Jiova:16 “Mo vakaroti ira na bete era colata tiko na kato+ ni iVakadinadina mera cabe cake mai na Joritani.”17 E vakaroti ira sara na bete o Josua: “Ni cabe mai na Joritani.”18 Ena gauna ga era cabe mai kina ena lomadonu ni Joritani na bete era colata tiko na kato+ ni veiyalayalati i Jiova me butuka na vanua mamaca na qeteqeteniyavadra na bete, e qai suka na wai ena Joritani, e vuabale na batiniwai+ me vaka e liu.19 Era cabe cake mai na Joritani na tamata ena ikatini ni siga ena imatai ni vula, era keba sara e Kilikali+ ena iyala kei Jeriko ena tokalau.20 Ia na 12 na vatu era kauta mai na Joritani e binia o Josua e Kilikali.+21 E qai kaya vei ira na Isireli: “Nira tarogi kemuni na luvemuni ena dua na gauna e muri, ‘Na cava na ibalebale ni vatu qo?’+22 moni vakamacalataka vei ira na luvemuni: ‘Era takosova na Isireli na vanua mamaca+ ena Joritani23 ni vakamacara o Jiova na nomuni Kalou na wai ena Joritani e matadra ra qai takoso, me vaka ga e vakayacora o Jiova na nomuni Kalou ena Wasa Damudamu ni vakamacara vei keimami me keimami takoso.+24 E vakayacora qori mera kila kece kina na lewe ni veivanua e vuravura ni kaukaua na liga i Jiova,+ moni dokai* Jiova tiko ga na nomuni Kalou.’”


text:
WASE TINIKAVA
E Vulica me Yalololoma
1. Ena vakacava sara mada na ilakolako i Jona, e raica vakacava na vanua me lako kina?
A LEVU na gauna me vakasama kina o Jona. Na yawa ni vanua ena lakova e rauta ni 800 na kilomita. Taumada, ena taura toka e dua na vula na vanua ena taubaletaka, e rawa tale ga ni balavu sara. Ni bera ni biubiu me digia na gaunisala lekaleka, se balavu e sega kina na leqa. Me qai vakamuria na veibuca kei na veidelana e sega ni wiliki rawa. De dua ena yasava na vanua dravuisiga e Siria, takosova na uciwai lelevu vaka na Uferetisi, me qai lai vaqara icili ena vanua e vulagi kina ena veitaoni kei na veikoro e Siria, Mesopotemia kei Asiria. Ni toso na siga, e vakasamataka ni sa voleka mai na siti e dau domobulataka me lako kina, o Ninive.
2. E kila vakacava o Jona ni sa sega tale ni rawa ni drovaka na nona ilesilesi?
2 Dua ga na ka e vakadeitaka o Jona: Sa sega tale ni rawa ni railesu me drovaka na nona ilesilesi. Qori na ka a saga taumada. Eda dikeva ena wase sa oti, ni vakavulici Jona ena yalovosovoso o Jiova ni vakavuna na cagi kaukaua e wasawasa, qai vakabulai koya vakacakamana mai na ika levu. Ni oti tale e tolu na siga, e luaraki o Jona ena dua na baravi, na turaga dau veidokai qai yalorawarawa.—Jona, wase 1, 2.
3. Na itovo cava e vakaraitaka o Jiova vei Jona, na taro cava e basika?
3 Ni vakaroti Jona ena ikarua ni gauna o Jiova me gole i Ninive, a talairawarawa na parofita ni muri ina isi ena ilakolako balavu qo. (Wilika Jona 3:1-3.) Ia bau veisautaka nona rai ni vakavulici koya oti o Jiova? Me kena ivakaraitaki, e yalololoma vua o Jiova ni vueti koya me kua ni lutudromu, sega ni totogitaki koya ni talaidredre, qai solia tale vua e dua na gauna me vakayacora na nona ilesilesi. Vakacava, e yalololoma o Jona? E dau dredre vei keda na tamata ivalavala ca meda yalololoma. Meda raica mada na ka eda na vulica ena sasaga i Jona.
iTukutuku ni Veilewai, Kurabui ena Veika e Yaco
4, 5. Na cava e tukuna kina o Jiova ni ‘siti vakaitamera’ o Ninive, na cava eda vulica kina me baleti koya?
4 O Jona e sega ni raici Ninive me vakataki Jiova. Eda wilika: ‘E siti vakaitamera sara ga vua na Kalou o Ninive.’ (Jona 3:3) E vola vakatolu o Jona ni cavuta o Jiova na ‘siti vakaitamera’ o Ninive. (Jona 1:2; 3:2; 4:11) Na cava e siti vakaitamera kina vei Jiova, se cava e rui bibi kina vua o Ninive?
5 E koro makawa o Ninive, e dua vei ira na imatai ni siti e tauyavutaka o Nimiroti ni oti na Waluvu. E koro vakaitamera ni wili tale ga kina eso tale na siti, oya na vuna ena taura e tolu na siga ni taubaletaki mai na dua na muana ina dua tale. (Vkte. 10:11; Jona 3:3) E koro totoka o Ninive, ni duri tu kina na veivalenisoro totoka, na bai kaukaua, kei na so tale na veivale lelevu. E sega ni dua na ka qori e bibi vei Jiova. E bibi ga vua o ira na lewenivanua. Ena gauna ya era lewe levu sara na lewenivanua e Ninive. Se mani ca vakacava na nodra ivakarau, e kauaitaki ira o Jiova. E kauaitaka nodra bula kei na nodra rawa ni veivutuni mera cakava na ka e dodonu.
6. (a) Na cava e rere kina ni lako i Ninive o Jona? (Raica tale ga na ivakamacala e ra.) (b) Na cava eda vulica vei Jona ni vunau?
6 Ni yaco yani e Ninive o Jona de dua e rere vakalevu nira sa rui le levu. * E rauta ni 120,000 taucoko na lewenivanua. De rairai vaqara na vanua vinaka me tekivu vunautaka kina na nona itukutuku ni taubale wavoki ena vanua osooso qo. Ena cakava vakacava qori? Vakacava, sa kila o koya na nodra vosa na kai Asiria? Se solia vakacakamana vei koya o Jiova? Eda sega mada ni kila. De vosa ga vakaIperiu qai dua e vakadewa vei ira na kai Ninive. Se mani cava ga, e rawarawa na nona itukutuku, de sega tale ga ni taleitaki kina ni kaya: “Sa na bogi vasagavulu mada, ena qai rusa ko Ninive.” (Jona 3:4) E doudou, qai tukuna wasoma na itukutuku. Nona cakava qori, e vakaraitaka na vakasakiti ni nona yaloqaqa kei na nona vakabauta. Qo na itovo meda vakaitovotaka vakalevu nikua na lotu vaKarisito kece.
E rawarawa na itukutuku i Jona, de sega tale ga ni taleitaki kina
7, 8. (a) Na cava era cakava na tamata nira rogoca na itukutuku i Jona? (b) Na cava e cakava na tui kei Ninive?
7 Era vakatudaliga na kai Ninive ena itukutuku i Jona. Rairai e nanuma o koya nira na cudru, era na cakava tale ga eso na itovo kaukaua. Ia e yaco e dua na ka vakatubuqoroqoro. Era vakarorogo na tamata! E tete vaka na kama ni veigasau na nona itukutuku. Sega ni dede sa ka ni veitalanoa ena siti na parofisai ni veivakarusai e vakasavuya o Jona. (Wilika Jona 3:5.) Era veivutuni kece na vutuniyau, dravudravua, o ira na kaukaua kei na malumalumu, gone kei ira na qase. Era lolo. E lai rogoca sara na tui na nodra sa veivutuni na lewenivanua.
8 E veivutuni tale ga na tui ni rogoca na itukutuku i Jona. Ni rerevaka na Kalou, e duri mai na nona idabedabe vakatui, luvata nona isulu vakatui, e vakaisulutaga vakataki ira na nona tamata, qai “la’ki tiko e na dravusa.” E solia sara e dua na ivakaro vei ira na “turaga,” me sa vakalawataki na nodra lolo. Mera vakaisulutaga kece wili kina na manumanu. * E yalomalumalumu ni tukuna nira cala ena itovo ca qai voravora na nona tamata. E vakanuinui tu ni na lomani ira na Kalou dina ni raica nodra veivutuni, e kaya na tui: “De sa na saumaki beka na Kalou . . . ka lesu mai na nona cudru waqawaqa, me da kakua ni rusa.”—Jona 3:6-9.
9. Na cava era vakatitiqataka na dauvakalelewa me baleti ira na kai Ninive, eda kila vakacava ni cala qori?
9 Era vakatitiqataka eso na dauvakalelewa ni rawa ni totolo ga va ya na nodra veivutuni na kai Ninive. Era kaya na vuku ni iVolatabu ni mataqali vukivuki va qo, e vakabulabulataka na vakabauta vakatevoro kei na nodra sega ni dau dei na tamata ena ivakarau vakavanua ni gauna makawa. Ia eda kila ni cala na vakalelewa qori, ni mai cavuta tale e muri o Jisu Karisito na nodra veivutuni na kai Ninive. (Wilika Maciu 12:41.) E kila vinaka o Jisu na ka e tukuna tiko, ni a bula tu mai lomalagi ni yaco na ituvaki oya. (Joni 8:57, 58) Na kena dina, meda kua vakadua ni nanuma nira sega ni rawa ni veivutuni na tamata—se ra mani voravora vakacava vei keda. O Jiova ga e kila na loma ni tamata.
E Duatani na Yalololoma ni Kalou Mai na Yalodua ni Tamata
10, 11. (a) Na cava e cakava o Jiova nira veivutuni na kai Ninive? (b) Eda kila vakacava ni sega ni cala nona vakatulewa o Jiova?
10 Na cava e qai cakava o Jiova nira sa veivutuni na kai Ninive? E qai vola o Jona: “A sa raica na nodrai valavala na Kalou, ka ni ra sa vuki mai na nodrai tovo ca; ka sa qai veivutuni na Kalou e na vuku ni ca sa kaya me cakava vei ira; ka sa sega ni cakava ko koya.”—Jona 3:10.
11 Vakacava, e vakaraitaka qo o Jiova ni cala nona vakatulewa me baleti Ninive? Sega. E vakamacalataka na iVolatabu ni uasivi nona lewadodonu. (Wilika Vakarua 32:4.) E sega ni vinakati vei Jiova me cudruvi ira tale tiko na kai Ninive. E raica na nodra sa veisau, qai sega ni gadrevi mera totogitaki. Qo na gauna me vakaraitaka kina vei ira na nona yalololoma.
12, 13. (a) E vakaraitaka vakacava o Jiova ni dau yalorawarawa, e biuti koya ena keda ituvaki qai dau yalololoma? (b) Na cava e sega ni lasu kina na parofisai i Jona?
12 O Jiova e sega ni vakataki ira na kalou yalodua, qai sega ni loloma, era dau vakavuvulitaka na iliuliu ni lotu. E dau yalorawarawa, biuti koya ena keda ituvaki qai dau yalololoma. Ni vakatulewataka me totogitaki ira na tamata ca, ena vakayagataki ira nona mata e vuravura mera veivakasalataki mada eliu, ni vinakata o koya mera veivutuni na tamata ca, ra qai veisautaka nodra ivalavala me vakataki ira na kai Ninive. (Isik. 33:11) E tukuna o Jiova vei Jeremaia na nona parofita: “A tiki-ni-siga ka’u na vosa e na vuku ni dua na vanua, se dua na matanitu, me’u cavuta, ka basuka, ka vakarusa; kevaka ena lesu na vanua ko ya mai na nodra ca, ka’u a lewa me ra ca kina, ka’u na qai veivutunitaka na ca ka’u a nanuma me’u cakava vei ira.”—Jere. 18:7, 8.
Ni vinakata na Kalou mera veivutuni na tamata ca, ra qai veisautaka nodra ivalavala me vakataki ira na kai Ninive
13 Vakacava, a lasu na parofisai i Jona? Sega, e vakasalataki ira ga na tamata na ka ena rawa ni yaco ke ra sega ni veivutuni. E yavutaki na ivakasala qori ena nodra ivakarau ca na kai Ninive, era qai veisau e muri. Ke ra a tomana na nodra valavala ca, ena tau vei ira na lewa vata ga ya ni Kalou. Qori sara ga na ka e qai yaco e muri.—Sefa. 2:13-15.
14. Na cava e cakava o Jona ena yalololoma i Jiova e Ninive?
14 Na cava e qai cakava o Jona ni sega ni yaco na veivakarusai me vaka e namaka? Eda wilika: “Ka sa cata vakalevu ko Jona, ka sa cudru sara.” (Jona 4:1) Na qaqa ni nona masu mada ga e vaka me beitaki koya e Kaukaua Duadua! A vakatura o Jona me tiko ga mai nona vanua. E tukuna ni sa kila rawa tu ni na sega ni vakarusai Ninive o Jiova, e vakaiulubaletaka qori me dro kina i Tasisi ena imatai ni gauna. Mani kerea me mate, ni tukuna ni vinaka cake ga me mate, e ca me bula tiko.—Wilika Jona 4:2, 3.
15. (a) Na cava e lomabibi qai cudru kina o Jona? (b) E raica vakacava na parofita lomabibi qo o Jiova?
15 Na cava mada e leqataka tiko o Jona? Eda sega ni kila na ka kece e veinanuyaka tu, eda kila ga ni sa vakasavuya na itukutuku ni veivakarusai vei ira kece e Ninive, era mani vakabauti koya. Ia qo sa na sega na veivakarusai. Vakacava, e rere ni na vakalialiai se tukuni ni parofita lasulasu? Se mani cava ga, e sega ni marautaka nodra veivutuni na kai Ninive se na yalololoma i Jiova. Kena irairai ni sa luvuci koya tu na yaloca, vakalomalomani koya qai leqataka na kena irogorogo. Ia e raica na Kalou dau yalololoma i Jona na nona vinaka na parofita lomabibi qo. E sega ni totogitaki koya ni sega ni veidokai, e taroga ga vua e dua na taro vakavure vakasama: “E vinaka beka vei iko mo cudru?” (Jona 4:4) Bau sauma o Jona? E sega ni tukuna vei keda na iVolatabu.
16. Na cava era nanuma eso ni dodonu me cakava na Kalou, na cava eda vulica vei Jona?
16 E rawarawa sara nida vakalewa na ka e cakava o Jona, ia meda nanuma tiko, ni matau vei keda na tamata ivalavala ca meda sega ni dau duavata kei na Kalou. Era nanuma eso ni dodonu me tarova o Jiova na ka vakaloloma a yaco se me vakataulewa totolo vei ira na tamata ca, se me sa tinia na ituvaki ca kei vuravura ni bera noda gauna qo. Eda vulica ena ivakaraitaki i Jona, ke da sega ni duavata kei na Kalou o Jiova, o keda ga meda veisautaka noda rai, sega ni o koya.
Vakavulici Jona o Jiova me Dau Yalololoma
17, 18. (a) Na cava e cakava o Jona ni biuti Ninive mai? (b) Na cava e cakava o Jona ena cakamana i Jiova me baleta na vunivago?
17 E biuti Ninive na parofita lomabibi qo qai lako ena veiulunivanua ina isi, me raica tu mai na yasayasa kece oya. E tara e dua na vale tabanikau qai mai wawa toka yani me saravi Ninive. De nui tiko ga o koya me raica na vakarusai ni siti. Ena vakavulica vakacava o Jiova na turaga yalodredre qo me dau yalololoma?
18 Ena bogi ga oya e vakatubura o Jiova e dua na vunivago. Ni yadra mai na mataka o Jona, e raica sara na kau e tubu siviti koya, qai ivakaruru vinaka na drauna ni vakatauvatani kei na nona vale tabanikau malumalumu. Dua na ka nona marau. E tukuni ni “sa reki vakalevu ko Jona” ena vuku ni kau. De dua e raica qori o koya me cakamana ni Kalou, me ivakaraitaki ni nona veivakalougatataki kei na nona veivakadonui. Ia e sega wale ga ni vinakata o Jiova me vakarurugi koya mai na katakata ni siga, e via vakavulici koya tale ga ena nona cudru macawa. E vinakata me uqeti Jona. Mani kuria na Kalou na nona cakamana. E tala e dua na nuve me kania na vunivago. E tala tale ga ‘na cagi katakata na tokalau’ me yacova ni sa ‘voleka sara ni rebo’ mai na katakata o Jona. E lomabibi, qai kerea tale vua na Kalou me mate.—Jona 4:6-8.
19, 20. Na cava e qai vakamacalataka o Jiova vei Jona me baleta na vunivago?
19 E tarogi Jona tale o Jiova ke donu nona cudruvaka na mate ni vunivago. E sega ni veivutuni qai vakadonui koya ga ni kaya: “E vinaka me’u cudru, io, me’u mate ga.” Sa qai kena gauna qo me vakaraitaka kina o Jiova na ka e via vakavulica tiko vua.—Jona 4:9.
20 Sa qai vakamacalataka na Kalou vei Jona, ni lai lomana sara na mate ni vunikau a tubu ena dua ga na bogi, e sega mada ga ni tea se vakatubura. Mani kaya na Kalou: “Me’u kakua li ni lomani Ninive, na koro levu ko ya, era sa tiko kina e le dua na drau ka ruasagavulu na udolu na tamata era sega ni kila rawa na ligadra i matau mai na ligadra i mawi; ka sa levu talega kina na manumanu?”—Jona 4:10, 11. *
21. (a) Na lesoni bibi cava e vakavulica o Jiova vei Jona? (b) E vukei keda vakacava na italanoa kei Jona meda dau dikevi keda?
21 O sa raica na lesoni bibi e vakavulica o Jiova? A sega ni cakava e dua na ka o Jona me tubu kina na vunivago. Ena dua tale na yasana, e iVurevure ni bula o Jiova vei ira na kai Ninive, qai vakabulai ira me vaka ga e cakava vei ira na ka bula kece e vuravura. E bibi vakacava vei Jona e dua ga na vunikau mai na nodra bula na le 120,000 na tamata kei na qelenimanumanu? Sega beka ni vakaraitaka qo ni nanumi koya ga o Jona? A lomana na vunikau oya ni yaga ga vua. Vakacava na inaki ni nona cudruvi ira na kai Ninive, sega ni vakavuna qori na nona nanumi koya ga, dokadoka qai sega ni via vakamadualaki, ni vinakata me dina tiko ga o koya? E uqeti keda na italanoa i Jona meda dau dikevi keda ga. O cei mada e se sega ni bau nanumi koya ga? Eda vakavinavinaka vei Jiova ni vakavulici keda ena yalovosovoso meda kua ni dau nanumi keda ga, ia meda dau veinanumi qai yalololoma—me vakataki koya!
22. (a) Na cava e vulica o Jona ena veidusimaki vuku i Jiova me baleta na yalololoma? (b) Na cava eda rawa ni vulica kina?
22 Vakacava, bau vuli o Jona ena ka kece e yaco vua? E se voqa tu ga na taro i Jiova ena ivola i Jona. Rairai era kudruvaka eso na dauvakalelewa ni a sega ni sauma o Jona na taro oya. Na kena dina ni tiko ga ena ivola i Jona na kena isau. E vakadinadinataki qori ni vakatokayacataki vua na ivola e vola. Vakasamataka mada ni sa yaco bula tale i nona vanua na parofita, me qai vola tiko na itukutuku qo. Eda rawa ni raitayaloyalotaka ni sa kena turaga sara, sa yalomatua cake, e yalomalumalumu vakalevu qai veivutuni. E kurekure ni vakamacalataka na nona cala, nona be, kei na nona drecala ni sega ni via yalololoma. Macala ga ni vulica sara ga o Jona e dua na ka bibi ena veidusimaki vuku i Jiova. E vulica me dau yalololoma. Vakacava, eda na dau yalololoma tale ga?—Wilika Maciu 5:7.
^ para. 6 Kena irairai ni o Samaria na koro turaga ni tini na yavusa ni matanitu o Isireli, e rauta ni 20,000 ina 30,000 na lewena ena gauna i Jona—e lailai ena dua na ikava ni lewenivanua e Ninive. Ni se vutuniyau tu o Ninive, de dua a kilai tu me siti vakaitamera duadua e vuravura.
^ para. 8 De sega ni rogo matau na ka e caka qo, ia sa yaco oti mada ena gauna makawa. E tukuna na daunitukutuku makawa ni Kirisi o Herodotus, nira lolositaka na mate ni nodra jenerali na kai Perisia, era okata tale ga nodra qelenimanumanu ena ivakarau vakavanua ni vakaloloku.
^ para. 20 Ni tukuna na Kalou nira sega ni kila rawa na ligadra imatau mai na imawi, e dusia nira vakalecalecava na ivakatagedegede ni Kalou.


text:
Wase 29
Sa dua na ivakatakilakila ni sa tekivu me vakasoqoni Isireli na Turaga ka vakayacora na Nona veiyalayalati na kena basika mai na iVola i Momani—Era na cudruvi ko ira era sega ni ciqoma na nona ivakatakila kei na Nona vei isolisoli ni veisiga e muri. Rauta na 34–35 S.K.
1 Ka raica oqo, au sa kaya vei kemuni, ni ena siga sa raica kina na Turaga ena nona yalomatua me akau yani na itukutuku oqo vei ira na Veimatanitu Tani me vaka na nona vosa, ko ni na qai kila ni sa tekivu vakayacori na bveiyalayalati a cakava ko Tamada vei ira na luvei Isireli, me baleta na nodra vakalesui tale ki na veivanua ka sa nodra ivotavota vakawa.
2 Ka ko ni na qai kila kina ni na vakayacori kece na vosa ni Turaga era a vosataka na parofita tabu; ia mo ni kakua kina ni kaya ni sa alokuyarataka na Turaga na nona lako mai vei ira na luvei Isireli.
3 Mo ni kakua sara ni nanuma e lomamuni ni sa tawayaga na vosa era sa cavuti oti, raica, ena nanuma na Turaga na veiyalayalati a cakava vei ira na nona tamata, na mataqali i Isireli.
4 Ia ni ko ni sa raica ni sa kau mai vei kemuni na itukutuku oqo, mo ni kakua tale ni beca na veika sa vakayacora na Turaga, raica sa laveta tu e ligana imatau na aiseleiwau ni nona blewa dodonu; ia ena siga ko ya, kevaka ko ni sa beca na nona cakacaka, ena tau kusarawa vei kemuni na iseleiwau ni nona lewa dodonu.
5 Ena aca ko koya sa bbeca na nona cakacaka na Turaga; io, ena ca ko koya sa ccakitaka na Karisito kei na nona veicakacaka!
6 Io, ena aca ko koya sa cakitaka na nona veivakatakila na Turaga, ka kaya ni sa sega tale ni cakacaka na Turaga ena ivakatakilakila se parofisai, se ena bisolisoli, se ena vosa tani e so, se ena veivakabulai se ena kaukauwa ni Yalo Tabu!
7 Io, ena ca ko koya sa kaya ena siga ko ya me arawa ka kina, ni sa bsega tale ni rawa ni vakayacora e dua na cakacaka mana ko Jisu Karisito; ia ko koya sa kitaka oqo ena yaco me vaka na cluve ni veivakarusai ka na sega na loloma cecere ena vukuna; me vaka na vosa i Karisito!
8 Ia, mo ni kakua tale ni avakasiusiutaki ira, se bbeci ira, se vakalialiai ira na cJiu, se dua vei ira na ivovo ni mataqali i Isireli; raica, sa nanuma na Turaga na veiyalayalati a cakava, vei ira ka na vakayacora vei ira me vaka na ka e a bubuluitaka.
9 O koya mo ni kakua kina ni nanuma ni sa rawa mo ni vukica na liga imatau ni Turaga ki na imawi, me kakua kina ni vakayacora na nona lewadodonu, me vakayacori kina na veiyalayalati a cakava vei ira na mataqali i Isireli.


text:
Na Cava na iVakatakilakila ni “iOtioti ni Veisiga” se na “iVakataotioti”?
Kena isau vakaivolatabu
E vakamacalataka na iVolatabu na veika se na ituvaki ena yaco tiko ena loma ni dua na gauna, me yacova na “ivakataotioti ni ituvaki [qo],” se “na icavacava kei vuravura.” (Maciu 24:3; King James Version) E vakatoka na iVolatabu na gauna qori me “iotioti ni veisiga,” kei na “gauna ni icavacava,” se “ivakataotioti.” (2 Timoci 3:1; Taniela 8:19; Easy-to-Read Version) Qo eso na parofisai ena vakayacori ena iotioti ni veisiga se na ivakataotioti:
Levu na ivalu.—Maciu 24:7; Vakatakila 6:4.
Leqa ni kakana.—Maciu 24:7; Vakatakila 6:5, 6.
Uneune kaukaua.—Luke 21:11.
Matedewa, se veitauvi na “mate vakadomobula.”—Luke 21:11, Contemporary English Version.
Tubu na basulawa.—Maciu 24:12.
Vakacacana na vuravura na tamata.—Vakatakila 11:18.
Torosobu na itovo, levu era na “sega ni dau vakavinavinaka, era na sega ni yalodina, . . . era na sega ni via okati ena dua na veiyalayalati, era na dau vakauvosa, era na sega ni lewa vinaka na yalodra, era na voravora, era na sega ni vinakata na ka e dodonu, era na dau veiliumuritaki, era na domoqa, era na dokadoka.”—2 Timoci 3:1-4.
Leqa na bula vakavuvale, levu “sa na yali vei ira na veilomani vakaveiwekani” ra qai “talaidredre vei ira nodra itubutubu” na gone.—2 Timoci 3:2, 3.
Batabata nodra lomana na Kalou e levu.—Maciu 24:12.
Vakarairai na sokalou.—2 Timoci 3:5.
Vakalevutaki na kilaka me baleta na parofisai ena iVolatabu, wili kina na parofisai ni iotioti ni veisiga.—Taniela 12:4.
Vunautaki e veiyasa i vuravura na itukutuku vinaka ni Matanitu ni Kalou.—Maciu 24:14.
Sega ni kauaitaki qai vakasewasewani na ivakadinadina ni sa voleka na icavacava.—Maciu 24:37-39; 2 Pita 3:3, 4.
Era na yaco vata ena loma ni dua na gauna na parofisai kece qori, sega ni vica ga.—Maciu 24:33.
Eda sa bula tu ena “iotioti ni veisiga”?
Io. Na ituvaki kei vuravura kei na ituvatuva ni gauna ena iVolatabu e vakadeitaka ni a tekivu na iotioti ni veisiga ena 1914. A tekivu veiliutaki tale ga mai lomalagi ena yabaki ya na Matanitu ni Kalou, a vagalalataki Setani na Tevoro kei ira na timoni mai lomalagi ra qai kolotaki sobu mai vuravura. (Vakatakila 12:7-12) E vakadinadinataki na veivakamuai i Setani ena kawatamata ena yalo ni talaidredre sa takalevu tu nikua kei na torosobu ni itovo. Sa rauta me ‘vakilai e levu na ka dredre’ ena iotioti ni veisiga qo.—2 Timoci 3:1.


text:
29 Era soqona kece na nodra mataivalu na kai Filisitia+ e Efeki, nira keba tiko na Isireli volekata na mataniwai mai Jesirieli.+2 Era lako yani na nodra turaga na kai Filisitia kei na nodra vica vata na drau kei na vica vata na udolu, e muri tiko yani o Tevita kei ira na nona tamata, vaka kina o Akisi.+3 Ia era kaya na nodra turaga na kai Filisitia: “Na cava era cakava tiko eke na Iperiu qo?” E kaya o Akisi vei ira na nodra turaga na kai Filisitia: “Qo o Tevita na tamata nei Tui Saula e Isireli, keirau tiko vata me dua na yabaki se sivia.+ Au sega ni raica vua e dua na ka ca ena siga e dro mai kina vei au me yacova nikua.”4 Era qai cudruvi koya na nodra turaga na kai Filisitia, era tukuna vua: “Mo vakasuka na tamata.+ Mo tukuna vua me lako ina vanua o lesi koya kina. Me kua ni lako vata kei keimami ena ivalu, me kua ni vorati keimami ena gauna ni vala.+ Na cava me kauta me vakayalovinakataki kina na nona turaga, na uludra na noda tamata?5 Sega ni o Tevita ga qo era lagata nira meke, era kaya:‘E vakamatea o Saula e vica na udolu,Ia o Tevita e oba vakaoba’?”+6 E kacivi Tevita sara o Akisi,+ e kaya vua: “Me vaka ni bula dina tiko o Jiova, o tamata yalododonu, au vinakata mo lako ina ivalu kei na noqu mataivalu,+ niu sega ni raica vei iko e dua na ka ca ena siga o lako mai kina vei au me yacova nikua.+ Ia era sega ni nuitaki iko na turaga.+7 Mo lesu mada ena vakacegu, mo kua ni cakava e dua na ka me vakararawataki ira na turaga ni Filisitia.”8 E kaya vei Akisi o Tevita: “Baleta, na cava au cakava? Na cala cava o raica vua na nomuni tamata ena siga au lako mai kina me yacova nikua? Na cava meu kua ni tomani kemuni kina meu valuti ira na kena meca na noqu turaga na tui?”9 E kaya o Akisi vei Tevita: “Au kila ni o vinaka sara me vaka ga e dua na agilosi ni Kalou.+ Ia era kaya na turaga ni Filisitia, ‘Me kua ni tomani keda o koya ena ivalu.’10 Ia mo sou ena mataka kei ira na dauveiqaravi ni nomu turaga oni lako vata mai, dou yadra vakamataka, dou biubiu sara ni sa rarama.”11 E sou sara vakamataka o Tevita kei ira na nona tamata mera lesu ina nodra vanua na kai Filisitia, ia era lako cake na kai Filisitia i Jesirieli.+
iVakamacala e ra
VAKADEWA NI VURAVURA VOU (VAKADEWA VAKAVOUTAKI NI 2013)


text:
Wase 84
Na ivakatakila sa soli yani mai vei Josefa Simici na Parofita mai Katiladi, Oaio, ena 22 kei na 23 ni Sepiteba, 1832. Ena vula ko Sepiteba, era sa tekivu tadu lesu tale tiko yani na italatala qase ka ra kaulotu ki na veivanua mai na tokalau me ra laki solia na itukutuku ni nodra veiqaravi. A ciqomi na itukutuku oqo ena nodra tiko vata ena gauna ni marau oqo. Sa mani lewa kina na Parofita me sa ivakatakila me baleta na matabete.
1–5, Me na tara ko Jerusalemi Vou kei na valetabu mai Misuri; 6–17, Sa tuvai na ilesilesi vakabete, me tekivu vei Mosese ka kauta lesu ki vei Atama; 18–25, Sa tiko ena matabete cecere na idola ni nona kilai na Kalou; 26–32, Sa tiko ena matabete lailai na idola ni nodra veiqaravi na agilosi kei na kosipeli ni vakavakarau; 33–44, Era na rawata na bula tawamudu ko ira na tamata ena bubului kei na veiyalayalati ni matabete; 45–53, Sa vakararamataki ira na tamata na Yalo i Karisito, a ra sa bula ivalavala ca na lewei vuravura; 54–61, Me ra vakadinadinataka na yalododonu na veika era sa ciqoma; 62–76, Me ra vunautaka yani na kosipeli, ka na qai muri mai na ivakatakilakila; 77–91, Me ra kakua ni kau ilavo se taga ivaqa ko ira na italatala qase ni ra sa lako yani, ia ena vakaceguya na nodra leqa na Turaga; 92–97, Sa waraki ira tu o ira era na sega ni ciqoma na kosipeli na mate veitauvi kei na veicudruvi; 98–102, Sa soli mai na sere vou ni kena vakabulai ko Saioni; 103–110, Na tamata yadua me vakayacora na nona itavi me vaka na ilesilesi sa kacivi kina; 111–120, Me ra vunautaka yani na italai ni Turaga na veika vakasisila kei na veivakarusai ena yaco ena veisiga mai muri.
1 E dua na ivakatakila nei Jisu Karisito ki vua na nona tamata ko Josefa Simici Lailai, kei iratou e lewe ono na italatala qase, ena nodratou vakaduavatataka na lomadratou ka atabalaka cake na domodratou ena masu.
2 Io, na vosa ni Turaga me baleta na nona lotu, sa tauyavutaki ena veisiga e muri oqo me baleta na nodra avakalesui mai na nona tamata, me vaka sa tukuna mai na gusudra na nona bparofita, kei na nodra vakasoqoni na nona cyalododonu me ra tu ena dUlunivanua ko Saioni, sai koya na eJerusalemi Vou.
3 Na koro oqo ena tara, me tekivu mai na tikina ni avaletabu, me vaka a lesi ena iqaqalo ni ligana na Turaga, ena iyalayala ni Yasana ko Misuri vaka ki na ra, ka vakatabui mai na ligai Josefa Simici Lailai, vata kei ira sa dau taleitaka vakalevu na Turaga.
4 Sai koya vakaidina oqo na vosa ni Turaga, ni na tara na koro ko aJerusalemi Vou ena nodra sa vakasoqoni vata mai na yalododonu, me tekivu ena vanua oqo, na tikina ni bvaletabu, na valetabu ka na tara ena itabatamata oqo.
5 Ni se bera vakaidina ni takali kece yani na itabatamata oqo sa na tara e dua na vale vua na Turaga, ia ena vakaruguta e dua na o, raica na o ni nona alagilagi na Turaga, io ena vakasinaita na loma ni vale.
6 Kei ira na luvei Mosese, me vaka na Matabete Tabu ka a ciqoma mai na aligai na vugona, ko bJecoro;
7 Ia a ciqoma ko Jecoro mai na ligai Kelepi;
8 Ia a ciqoma ko Kelepi mai na ligai Ilaiu;
9 Ia ko Ilaiu mai na ligai Jeremi;
10 Ia ko Jeremi mai na ligai Kata;
11 Ia ko Kata mai na ligai Iseia;
12 Ia ko Iseia a ciqoma mai na liga ni Kalou.
13 Raica a bula ko Iseia ena gauna i Eparaama, ka a vakalougatataki mai vei koya—
14 Ko aEparaama oqo a ciqoma na matabete mai vei bMelikiseteki, ko koya a ciqoma ena kena veitarataravi sobu mai vei ira na nona qase me yaco sara yani vei cNoa;
15 Ia mai vei Noa ka kauta lesu vei aInoki, ena kena veitarataravi sobu mai vei ira na nodrau qase;
16 Ia mai vei Inoki ki vei aEpeli, o koya a vakamatei ena binaki nei tuakana, ka a cciqoma na matabete ena ivakaro ni Kalou ena ligai tamana ko dAtama, o koya na imatai ni tamata—
17 Sa mai tudei tu na amatabete oqo ena nona lotu na Kalou ena veitabatamata kecega, ka sa sega na itekivu ni kena siga se na icavacava ni kena yabaki.
18 Ia sa vakadeitaka talega na Turaga vei aEroni kei ira na nona kawa e dua na bmatabete ena nodra veitabatamata kecega, ia ena tudei tu na matabete oqo ka na dau csala vata tiko me sega ni mudu kei na matabete ena kena ivakarau e savasava duadua vua na Kalou.
19 Ia na matabete cecere ena cakacakataka na kosipeli ka na taura tu na idola ni veika avuni ni matanitu, io na idola sara mada ga ni nona bkilai na Kalou.
20 Ia, ena vakatakilai mai na kaukauwa ni bula vakalou ena kena aveicakacaka vakalotu.
21 Ia kevaka e sega na kena veicakacaka vakalotu, kei na adodonu ni matabete, ena sega ni vakaraitaki vua na tamata ena bula vakayago oqo na kaukauwa ni bula vakalou;
22 Io kevaka sa sega na veika oqo ena sega ni raica rawa na atamata na matana na Kalou, io na Tamana, me qai bula tiko.
23 Ia na veika oqo a vakavulici ira kina vakamatata na luvei Isireli ko aMosese ena loma ni lekutu, ka segata kina vagumatua me bvakatabui ira na nona tamata me rawa kina ni ra craica na mata ni Kalou;
24 Ia era sa avakaukauwataka ga na lomadra ka sega ni tiko rawa ena nona iserau; o koya, ni sa waqa na bcudru ni Turaga ena vukudra; sa bubului kina ena nona cudru, ni ra na sega ni ccuru ki na nona ivakavakacegu ni ra sa tiko ga ena lekutu, io na vakacegu oqo sai koya na taucoko ni nona lagilagi.
25 O koya oqo, sa toki aMosese tani kina ena kedra maliwa, ka vakatalega kina na bMatabete Tabu;
26 Ia a qai tiko ga na ilesilesi ni amatabete lailai, na matabete oqo e tiko kina na bidola ni nodra cveiqaravi na agilosi kei na kosipeli ni vakavakarau;
27 Na kosipeli oqori e kosipeli ni aveivutuni kei na bpapitaiso, kei na cvakabokoci ni ivalavala ca, kei na dlawa ni ivakaro ni bula evakayago, ka a vakavuna na Turaga ena nona cudru me tomani tikoga ena kawa i Eroni vei ira na luvei Isireli me yacovi fJoni, o koya ka a vakatubura na Kalou, ka sa gvakasinaiti tu ena Yalo Tabu mai na ketei tinana.
28 Ni a papitaisotaki ko koya ni sa gone lailai ga, ka tabaki koya na agilosi ni Kalou ki na kaukauwa oqo ni sa qai bogi walu, me vakamalumalumutaka na matanitu vaka-Jiu, ka me avakadodonutaka na nona sala na Turaga e matadra na nona tamata, me ra vakarautaki kina ena nona lako mai na Turaga, o koya sa soli e ligana na kaukauwa bkecega.
29 Ka dua tale, sa kilikili me tu na ilesilesi vakaitalatala qase kei na bisopi, io erau sa aitutu ga ena matabete levu.
30 Raica sa kilikili tale ga me tu na ilesilesi ni ivakavuvuli kei na dikoni, ia erau sa itutu ena matabete e ra; io na matabete a vakadeitaki vei Eroni kei ira na nona kawa.
31 Ia, me vaka au a tukuna me baleti ira na kawa i Mosese—ko ira na kawa i Mosese kei ira talega na kawa i Eroni era na cabora na aivakacacabo ka na isolisoli sa dodonu ena vale ni Turaga, io na vale oqori ena tara ena itabatamata oqo me nona na Turaga, ena tara ena bvanua vakatabui ka’u sa dusia oti—
32 Era na vakasinaiti na kawa i Mosese kei na kawa i Eroni ena alagilagi ni Turaga, ena bUlunivanua ko Saioni ena nona vale na Turaga, dou sa nodrau kawa, koi kemudou; kei na vuqa tale au sa kaciva ka tala yani me ra tara cake na noqu clotu.
33 Ni ko koya sa ayalodina ena kena rawati na bmatabete ruarua au sa tukuna tiko oqo, ka vakalevulevuya na itavi era kacivi kina, era na cvakatabui ena Yalo ka na vakavoui na yagodra.
34 A sa yaco me ra luvei Mosese ka luvei Eroni ka ra sa akawa i bEparaama, kei na lotu kei na matanitu, ka ra sa cdigitaki ni Kalou.
35 Ia ko ira kece era sa ciqoma na matabete era sa ciqomi au, sa kaya na Turaga;
36 Ni ko koya sa ciqoma na noqu italai sa aciqomi au;
37 Ia ko koya sa aciqomi au sa ciqomi Tamaqu;
38 Ia ko koya sa ciqomi Tamaqu sa ciqoma na matanitu i Tamaqu; o koya ena soli kina vua na ka akecega sa tu vei Tamaqu.
39 Ka sa vakaoqori na abubului kei na veiyalayalati e nona na matabete.
40 Ia, ko ira kece era sa ciqoma na matabete, era sa ciqoma na bubului kei na veiyalayalati oqo nei Tamaqu, ka na sega vakadua ni voroka ko koya, ena sega talega ni rawa ni yavalati.
41 Ia ko koya ena avoroka na veiyalayalati ni sa ciqoma oti, ka qai vuki tani vakadua mai kina, ena bsega sara ni vosoti na nona ivalavala ca ena bula oqo se na bula sa bera mai.
42 Raica ena ca vei ira kece sa sega ni curu ki na matabete oqo dou sa ciqoma, ka’u sa vakadeitaka oqo vei kemudou sa tiko eke edaidai, ena domoqu sa rogo mai lomalagi; raica au sa lesi ira na kai lomalagi kei ira na noqu aagilosi me ra vakatawai kemudou.
43 Kau sa solia vei kemudou e dua na ivakaro mo dou qarauni kemudou kina, mo dou gumatua ni amuria na veivosa ni bula tawamudu.
44 Ni dou na abula ena vosa kecega e tau mai na gusuna na Kalou.
45 Ni dina na avosa ni Turaga, ia ni ka kecega e bdina e vu ni rarama, ia na ka kecega e vu ni rarama e Yalo Tabu, io na Yaloi Jisu Karisito.
46 Ia na Yalo sa avakararamataki ira na tamata bkecega era sa lako mai ki vuravura; ka vakakina ni Yalo sa vakararamataki ira na tamata kecega e vuravura, era vakatudaliga ki na domo ni Yalo.
47 Ia ko ira kecega sa vakatudaliga ki na domo ni Yalo era na lako yani vua na Kalou, io na Tamada.
48 Ka na avakavulici koya ko Tamada ena bveiyalayalati sa vakavouya ka vakadeitaka vei kemudou, sa vakadeitaki vei kemudou me yaga vei kemudou, e sega ni yaga walega vei kemudou, ia me yaga ki vuravura kecega.
49 Ka ra sa bula ivalavala ca na tamata kecega e avuravura, ia era sa vutugu ena bbutobuto kei na veivakabobulataki ni ivalavala ca.
50 Ia ena vuku ni ka oqo dou na kila kina ni ra sa avakabobulataki tu ena bivalavala ca, ni ra sa sega ni lako mai vei au.
51 Ni ko ira kecega sa sega ni lako mai vei au era sa vakabobulataki tu ena ivalavala ca.
52 Ia ko koya sa sega ni ciqoma na domoqu, sa sega ni kila na adomoqu, io sa sega ni noqu.
53 Ia ena ka oqo dou na kilai ira kina na dodonu mai na ivalavala ca, ka vakakina ni sa avutugu tu ko bvuravura taucoko ena civalavala ca kei na butobuto io ena gauna sara ga oqo.
54 Ka sa dau vakabutobutotaki na nomudou vakanananu ena veigauna sa oti ena vuku ni atawavakabauta, ka vakakina ena nomudou dau vakawalena na veika dou sa ciqoma—
55 Na adokadoka kei na tawavakabauta oqori sa vakavuna na kena cudruvi na lotu raraba.
56 Io na cudruvi oqori sa tau vei ira na lewei Saioni, ia vei ira taucoko.
57 Ia era na cudruvi tu ga me yacova na gauna era sa veivutuni ka nanuma kina na aveiyalayalati vou, io na biVola i Momani kei na ivakaro au sa solia ctaumada vei ira, sega walega me ra tukuna, ia me ra dcakava me vaka na veika au sa vola—
58 Io me ra vuataka na vua e kilikili kei na matanitu i Tamadra; kevaka e sega ena wawa tiko ga na veivakanakuitataki kei na veilewai me na tau vei ira na luvei Saioni.
59 Era na vakadukadukalitaka li na noqu vanua tabu ko ira na lewe ni matanitu? Au sa kaya vakaidina vei kemudou, E segai sara.
60 E dina, e dina au sa kaya vei kemudou dou sa rogoca na noqu avosa, sai koya na domoqu, dou na kalougata ena gauna kece dou ciqoma kina na veika oqo;
61 Niu na avosoti kemudou ena nomudou ivalavala ca ena ivakaro oqo—mo dou tudei tikoga ena nomudou vakanananu ena bgauna kecega, kei na yalo ni masumasu, ena wasei ni ivakadinadina ki vuravura taucoko me baleta na veika sa vakatakilai vei kemudou.
62 O koya, mo dou alako yani kina ki vuravura kecega; kei na veivanua kecega dou sega ni rawa ni lako kina mo dou talatala yani kina, me na tete yani kina na ivakadinadina mai vei kemudou ki vuravura kecega ki vei ira na tamata kecega.
63 Ia me vaka au a tukuna vei iratou na noqu iapositolo, au na tukuna tale ga vei kemudou, ni dou sa noqu aiapositolo, raica dou sa bete levu ni Kalou; io sai kemudou sa bsolia vei au ko Tamaqu; raica dou sa cwekaqu;
64 Ia, me vaka au a tukuna vei iratou na noqu iapositolo, au na tukuna tale ga vei kemudou, raica ko aira yadua sa bvakabauta na nomudou veivosa ka papitaiso e wai me cbokoci kina na ivalavala ca, era na ciqoma na dYalo Tabu.
65 Ia na aveivakatakilakila oqo, era na cakava ko ira sa vakabauta—
66 Era na kitaka na acakacaka e veivakurabuitaki e vuqa ena yacaqu;
67 Era na vakaseva tani na tevoro ena ayacaqu;
68 Era na avakabulai ira sa tauvimate ena yacaqu;
69 Era na rawata me ra rai na mataboko ka rogo na didivara, ena yacaqu;
70 Ka na vosa rawa na yamedra na galu;
71 Ia kevaka e dua sa via avagagai ira, era na sega ni ca kina;
72 Ka na sega talega na kaukauwa ni gata weli gaga me vakaleqai ira.
73 Ia au sa solia vei ira e dua na ivakaro, me ra kakua ni adokadokataka na veika oqo, io me ra kakua tale ga ni ra tukutukuni ira kina ki vuravura; raica sa soli vei kemudou na veika oqo, me yaga vei kemudou ka mo dou vakabulai kina.
74 E dina, e dina au sa kaya vei kemudou, ko ira sa sega ni vakabauta na nomudou vosa, ka sega ni apapitaiso e wai ena yacaqu me bokoci kina na nodra ivalavala ca, ka ra ciqoma na Yalo Tabu, era bna cudruvi, io era na sega ni rawata na matanitu i Tamaqu, na vanua keirau sa tiko kina kei Tamaqu.
75 Ia na ivakatakila oqo vei kemudou, kei na ivakaro, me sa tekivu vakayacori sara ga ena auwa oqo e vuravura taucoko, io me vunautaki yani na kosipeli vei ira kecega era sa bera ni rogoca.
76 Ia, au sa kaya vakaidina vei ira kecega sa soli vei ira na matanitu—me na vunautaki yani vei ira mai vei kemudou, me ra veivutunitaka na caka cala kecega era dau cakava tu e liu; raica era na cudruvi ena nodra loma ca ka tawavakabauta, ka vakakina ko ira na wekamudou mai Saioni ni ra a saqati kemudou, ni’u sa talai kemudou yani.
77 Raica au sa kaya tale ga vei kemudou na wekaqu, au sa vakatokai kemudou me tekivu oqo ka lako yani mo dou wekaqu, raica sa kilikili me’u tukuna vei kemudou na ivakaro oqo, io mo dou sa wekaqu me vakataki ira na wekaqu ena gauna au a tiko voli kina ena kedra maliwa, raica era a lako yani ka vunautaka na kosipeli ena noqu kaukauwa;
78 Ia au a vakatara vei ira me ra kakua ni kau ailavo se na taga ivaqa, io me kakua tale ga ni rua na nodra kote.
79 Raica au sa talai kemudou yani mo dou vunauci ira na kai vuravura, ka na kilikili kaya na kena aisau na tamata daucakacaka.
80 Raica ko koya sa lako yani ka avunautaka na bkosipeli oqo ni matanitu ka sega ni guce me yalodina tiko ena ka kecega, ena sega ni lomaocaocataka e dua na ka, io ena sega ni butobuto na yalona, se na yagona, na sui, se na isema, ena kilai ni sa lutu ki na qele e dua na cdrau ni uluna. Raica era na sega tale ga ni viakana se viagunu.
81 O koya, mo dou kakua ni alomaocaoca ena vuku ni mataka; me baleta na ka mo dou kania se na ka mo dou gunuva, se na ka mo dou vakaisulu kina.
82 Dou nanuma na viavia ni veikau, era sa tubu vakaevei, era sa sega ni daucakacaka se dautali; raica na matanitu kecega e vuravura ena kedra lagilagi kecega, sa sega ni ukutaki me vaka e dua vei ira oqo.
83 Raica sa akila tiko na bTamamudou, o koya sa tiko mai lomalagi, ni dou gadreva na veika kece oqo.
84 O koya mo dou laiva kina na siga ni mataka me alomaocaocataka na kena veika.
85 Dou kakua ni lomaocaocataka na aka mo dou kaya; ia mo dou bkumuna cake ena nomudou vakasama e veigauna na vosa ni bula, ka na qai csoli vei kemudou ena kena auwa na veika me tukuni me ganita na tamata yadua.
86 O koya me kakua kina ni dua na tamata vei kemudou ena lako yani me vunautaka na kosipeli ni matanitu, mai na gauna oqo ka lako yani me kauta na taga ni ilavo se na taga ivaqa, ni ivakaro oqo sa baleti ira na ayalodina sa kacivi ira na Kalou ena lotu me baleta na matanitu.
87 Raica, au sa atalai kemudou yani mo dou vunauci ira na kai vuravura ena nodra cakacaka tawadodonu kecega, io mo dou tukuna vei ira na veilewai ena qai yaco mai.
88 Ia ko koya sa aciqomi kemudou, au sa tiko talega kina koi au, ni’u na liu e matamudou. Au na tiko e yasamudou imatau ka tiko tale ga e yasamudou imawi, ia na Yaloqu ena tiko e lomamudou, era na vakavolivoliti kemudou na noqu bagilosi me ra laveti kemudou cake.
89 Ia ko koya sa ciqomi kemudou sa ciqomi au tale ga; raica sai koya ena vakani kemudou, vakasulumi kemudou, ka soli ilavo vei kemudou.
90 Ia ko koya sa vakani kemudou, se vakasulumi kemudou, se soli ilavo vei kemudou, ena sega sara ni acalata na kena isau.
91 Ia ko koya sa sega ni kitaka na veika oqo, sa sega ni noqu tisaipeli; raica a ka oqo dou sa kilai ira kina na anoqu tisaipeli.
92 Ia ko koya sa sega ni ciqomi kemudou, mo dou lako tani duadua mai vua ka asavata na yavamudou ena wai, me wai savasava, na wai katakata se na wai batabata, ka vakadinadinataka vua na Tamamudou o koya sa tiko mai lomalagi, ka kakua tale ni lesu vua na tamata ko ya.
93 Ia mo dou kitaka tale ga vakakina ena veikoro kei na koro lelevu kecega dou sa lako kina.
94 Ia, dou vakasaqaqara vagumatua ka kakua ni soreva; ena ca ki na vale koya, se na koro ko ya se na koro levu koya ka na sega ni ciqomi kemudou, se na nomudou vosa, se na nomudou ivakadinadina me baleti au.
95 Ena ca, au sa kaya tale, ki na vale, se na koro se koro levu koya ka na sega ni ciqomi iko, se na nomu vosa, se na nomu ivakadinadina me baleti au;
96 Koi Au, ko Koya sa aKaukauwa Sara, au sa dodoka yani na ligaqu ki na veivanua ka bvakanakuitataki ira ena vuku ni nodra ccaka ca.
97 Ena lako yani na mate dauveitauvi, ka ra na sega ni kau tani mai vuravura me yacova ni’u sa vakacavara na noqu cakacaka; io ena vakayacori akusarawa ena buladodonu—
98 Me yacova ni ra sa kilai au na tamata kecega sa bula tiko, ko ira na tawavanua kei ira na turaga; io era na veikilai vakaidina kei na Turaga, ka ra aveirai ena matana votu, ia era na tabalaka cake na domodra, ka ia vata ena nodra blagata vata na sere vou oqo:
99 Sa vakalesui Saioni tale mai na Turaga;Io na Turaga sa asereki ira na nona tamata, na bIsireli,Me vaka na cdigitaki ena dloloma soli wale,Ka sa vakayacori ena vakabautaKei na nodra eveiyalayalati na nodra qase.
100 Sa sereki ira na nona tamata na Turaga;Sa avesu ko Setani ka sa oti na nona gauna.Sa soqona vata na ka kecega na Turaga me bdua.Io na Turaga tale ga sa kauti cSaioni sobu mai cake.Sa dlaveti Saioni cake tale ga e vuravura na Turaga.
101 Sa taratara ko avuravura ka vakasucuma mai na nona kaukauwa;Ia na dina sa vakadeitaki e lomana;A sa rekitaki koya ko lomalagi;Ia sa vakaisulu ena blagilagi ni nona Kalou;Ni sa tucake ko koya ena kedra maliwa na nona tamata.
102 Ia na lagilagi kei na vakarokoroko, na kaukauwa kei na lewa,Me nona tiko ga na noda Kalou; ni sa sinai ena aloloma cecere,Na lewa dodonu, na loloma soli wale, kei na bvakacegu,Me sega ni mudu ka sega ni mudu. Emeni.
103 Kei na dua tale, e dina, e dina au sa kaya vei kemudou, ni sa kilikili, ko ira yadua sa lako yani me vunautaka na noqu kosipeli tawavakaiyalayala, kevaka e tiko na nodra dui matavuvale, me ra qai vakauta lesu kina na ilavo e lolomataki vei ira, io me ra vakauta lesu se volia kina na ka era gadreva, me vaka sa vakatakila vei ira na Turaga, raica oqo sa dodonu vei au.
104 Ia ko ira e sega na nodra matavuvale, me ra vakauta na ailavo e soli vakailoloma vei ira vua na bisopi mai Saioni, se vua na bisopi mai Oaio, io me vakatabui ena vakarautaki kei na kena tabaki na ivakatakila, kei na kena tauyavutaki ko Saioni.
105 Ia kevaka e dua na tamata sa solia vua e dua vei kemudou e dua na kote, se dua na kote kei na kena isulu, dou solia sara na nomudou ka makawa vei ira na adravudravua ka lako ena marau.
106 Ia kevaka e dua vei kemudou sa vakasinaiti ena Yalo, me rau asala vata kei na dua sa malumalumu, me vakatataki cake kina ena byalomalua; io ena rawa ni kaukauwa sara kina ko koya.
107 Ia, dou kauti ira era sa tabaki ki na amatabete lailai, dou talai ira yani me ra liu ka lokuca rawa na sota, ka vakarautaka na ilakolako, ka matataki kemudou ena veivanua sa lokuci oti tu ka dou na sega ni tiko rawa kina.
108 Raica, sa vakaoqo na ivakarau eratou a tara cake kina na noqu lotu na noqu iapositolo ena gauna e liu.
109 Ia, me vakayacora ga na tamata yadua na nona itavi, ka cakacakataka na nona ilesilesi; ia me kakua ni kaya na ulu ki na yava ni sa sega ni yaga vua na yava; raica kevaka sa sega na yava ena qai tucake ena cava na yago?
110 Ka vakakina ni gadreva na yago na aveitikina kece sara, me ra na veivakatataki cake vakataki ira, me na taucoko tiko kina na nona cakacaka.
111 Ia raica, e dodonu me ra lako yani na abete levu, ka vakakina o ira na italatala qase, ka vakakina vei ira na bbete lalai; ia me ra lesi na cdikoni kei na divakavuvuli me ra eyadrava tiko na lotu, me ra italatala tudei ena lotu.
112 Ia me veilakoyaki tale ga ko Niueli K. Witini na bisopi, ka sikova na veivavakoso ni lotu, ia me vakasaqarai ira na dravudravua ka avukea na nodra leqa ena nodra bvakayalomalumalumutaki na vutuniyau kei na tamata rogo.
113 Ia me lesia tale ga e dua na nona aitini me vakatulewa ena nona itavi vakayago me vaka na nona veidusimaki.
114 Ia, me lako na bisopi ki na koro levu ko Niu Ioka, kei na koro levu ko Alipani, ka vakakina na koro levu ko Bositoni, ka vunauci ira na tamata ena veikoro lelevu oqori ena rorogo ni kosipeli, ena domo levu, me baleta na aveivakarusai kei na veivakararawataki sa waraki ira tu kevaka era sega ni ciqoma na veika oqo.
115 Ni kevaka era sega ni ciqoma na veika oqo, sa voleka na auwa ni nodra veilewai, ka na alala didi na nodra veivale.
116 Ia me avakararavi vei au ko koya me kakua kina ni bvakamaduataki; ka me kakua ni sega ni kilai ni lutu e dua na cdrau ni uluna ki na qele.
117 Kau sa kaya vei kemudou, na vo ni noqu italai, dou lako yani ena ilesilesi dou sa dui kacivi kina, me vaka sa kilikili kei kemudou, ki na veikoro lelevu kei na veikoro lalai, ka vunauci ira vakadodonu na tamata ena nodra caka cala kecega kei na nodra itovo sega ni vakalou, dou tukuna vakamatata sara vei ira me ra kila na veika vakasisila ka dauveivakarusai ena yaco ena veisiga mai muri.
118 Ni sa kaya na Turaga Kaukauwa, au na ayanaraka vata kei iko na nodra veimatanitu; au na sega walega ni bkuretaka na vuravura, ia ena sakure talega na lomalagi.
119 Ia koi au na Turaga au sa dodoka yani na ligaqu me’u vakatakila na kaukauwa mai lomalagi; dou sa sega ni raica rawa edaidai, ia me tei vakalailai mada dou na qai raica, ka kila ni sai Au, au na alako mai ka blewai ira na noqu tamata.
120 Koi Au na aAlifa kei na Omeka, na ivakatekivu kei na ivakataotioti. Emeni.


text: 30 Ni raica o Raijeli ni sega ni vakasucuma e dua na gone vei Jekope, e vuvutaki tuakana qai kaya vei Jekope: “Solia vei au na gone, ke sega au na mate.”2 E katakatataki Raijeli o Jekope, e kaya: “O yau na isosomi ni Kalou, o koya e tarova nomu vakaluveni?”*3 E tukuna o Raijeli: “Qo o Pila+ na noqu yalewa bobula. Mo drau veiyacovi me vakasucuma na gone me noqu,* me rawa ni so tale ga kina na luvequ vua.”4 E mani soli Pila na nona yalewa bobula vua me watina, erau qai veiyacovi kei Jekope.+5 E bukete o Pila, vakasucuma sara e dua na luvei Jekope tagane.6 E qai kaya o Raijeli: “Sa mai noqu turaganilewa na Kalou, sa rogoca tale ga na domoqu, e solia kina vei au e dua na luvequ tagane.” Oya na vuna e vakayacani koya kina me o Tani.*+7 E bukete tale o Pila na dauveiqaravi i Raijeli, qai vakasucuma na ikarua ni luvena tagane o Jekope.8 E qai tukuna o Raijeli: “Sa bau kaukaua dina na noqu veimulomulo kei tuakaqu. Au a qaqa kina!” Mani vakayacani koya me o Nafitalai.*+9 Ni raica o Lia ni sa cegu nona vakaluveni, e kauti Silipa na nona dauveiqaravi qai soli koya vei Jekope me watina.+10 E qai vakasucuma o Silipa, na dauveiqaravi i Lia, e dua na luvei Jekope tagane.11 E kaya o Lia: “Au kalougata dina!” E vakayacani koya sara me o Kata.*+12 Oti oya e qai vakasucuma o Silipa, na dauveiqaravi i Lia, na ikarua ni luvena tagane vei Jekope.13 E qai tukuna o Lia: “Sa dua na ka marautaki! Nira na tukuna sara ga na goneyalewa niu marau.”+ Mani vakayacani koya me o Aseri.*+14 E taubale voli o Rupeni+ ena gauna e tamusuki tiko kina na witi, e kunea sara e veikau eso na vua ni medreki.* E kauta vei tinana o Lia. Mani kaya vei Lia o Raijeli: “Yalovinaka, solia mada vei au eso na medreki i luvemu.”15 E qai kaya vua o Lia: “Se lailai ga vei iko nomu kauta na watiqu?+ O se baci via kauta tale na medreki i luvequ?” E sauma o Raijeli: “Sa vinaka. Ena mocevata kei iko o koya ena bogi nikua me isau ni medreki i luvemu.”16 Ni lesu tiko mai o Jekope ena yakavi mai na vanua veico, e lako sara yani o Lia me lai tavaki koya, e kaya: “O na mai veiyacovi kei au niu sa voli iko ena medreki i luvequ.” Mani mocevata kei koya ena bogi oya.17 E rogoci Lia na Kalou qai vakacegui koya, e mani bukete qai vakasucuma na ikalima ni luvena tagane vei Jekope.18 E qai tukuna o Lia: “Sa solia vei au na Kalou na kequ isau,* niu sa solia na noqu dauveiqaravi vei watiqu.” Mani vakayacani koya me o Isakari.*+19 Se baci bukete o Lia e qai vakasucuma na ikaono ni luvena tagane vei Jekope.+20 E qai kaya o Lia: “Na Kalou sa lolomataka vei au, io, vei au, na iloloma vinaka. Qo e sa na sega tale ni qai vuturitaki au na watiqu,+ niu sa vakasucuma e ono na luvena tagane.”+ E vakayacani koya sara me o Sepuloni.*+21 Oti e vakasucuma e dua na luvena yalewa qai vakayacani koya me o Taina.+22 Sa qai nanumi Raijeli na Kalou, e rogoci koya na Kalou ni vakarawarawataka me bukete.*+23 E bukete qai vakasucuma e dua na luvena tagane, e kaya sara: “Sa vakaotia na noqu beci na Kalou!”+24 Mani vakayacani koya me o Josefa,*+ ni kaya: “Sa solia vei au e dua tale na luvequ tagane o Jiova.”25 Ni vakasucumi Josefa oti ga o Raijeli, sega tale ni wawa o Jekope me tukuna vei Lepani: “Laivi au meu lako, meu gole ina noqu itikotiko, ina noqu vanua.+26 Soli rau mai na watiqu kei ratou na luvequ, ena vukudrau au a qaravi iko tu kina, meu sa lako, ni o kila vinaka na noqu veiqaravi vei iko.”+27 E qai tukuna o Lepani: “Keu bau nanumi e matamu,—au sa kila mai na itukutuku ni veika e se bera ni yaco* ni vakalougatataki au tiko o Jiova ena vukumu.”28 E kaya tale: “Vakamatatataka vei au na kemu isau, au na qai solia.”+29 E mani kaya vua o Jekope: “O kila na ivakarau ni noqu qaravi iko kei na kena vinaka ni tu vei au na nomu qelenimanumanu,+30 e lailai na ka o taukena niu se bera mai, ia sa tubu me levu sara na nomu qelenimanumanu, qai vakalougatataki iko o Jiova niu yaco mai. Meu na qai qarava ninaica na veika ni noqu vale?”+31 E qai tukuna o koya: “Na cava meu solia vei iko?” E sauma o Jekope: “O na sega ni solia vei au e dua na ka! Ke o cakava vei au e dua na ka qo, au na tomana tale na noqu vakatawa kei na noqu yadrava na nomu qelenisipi.+32 Au na curu yani nikua ena kedra maliwa taucoko na nomu qelenimanumanu. Mo biuta vakatikitiki mai kea na sipi kece e tavukadiridiri qai duiroka, na sipi roka damu kata kece ena kedra maliwa na luvenisipi, na ka duiroka qai tavukadiridiri mai na kedra maliwa na me yalewa. Tekivu qo lako yani qori me sa kequ isau.+33 Me qai tukuni au ga noqu yalododonu* ena dua na siga mai muri o na lako mai kina mo raica na kequ isau, na ka e sega ni tavukadiridiri qai duiroka ena kedra maliwa na me yalewa, kei na kena e sega ni roka damu kata ena kedra maliwa na luvenisipi tagane, ena wili me ka butakoci ke tu vei au.”34 E kaya o Lepani: “Sa donu! Me yaco ga me vaka na nomu vosa.”+35 E qai biuta vakatikitiki o koya ena siga oya na me tagane oriori qai duiroka, na me yalewa e tavukadiridiri tale ga qai duiroka, na manumanu kece e laurai kina na roka vulavula kei na manumanu kece e damu kata ena kedra maliwa na luvenisipi tagane, e qai solia yani me ratou qarava na luvena tagane.36 Oti oya sa qai kauta yani na nona qelenimanumanu o Lepani ina dua na vanua e yawa mai vei Jekope, e taura e tolu na siga na kena lakovi. Ia o Jekope a vakatawa tiko na qelenimanumanu i Lepani era vo tu mai.37 E qai kauta o Jekope eso na tabanikau se qai musu ga mai na vu ni sitoreki, na amodi, kei na vu ni pelani, karia sara eso na tikina me laurai na vulavula ni tabanikau.38 E biuta sara na tabanikau e karia e matadra na qelenimanumanu ena igunugunu, na vanua era dau mai gunu kina na qelenimanumanu, me rawa nira veiyacovi ena mata ni tabanikau nira mai gunu.39 Era mani veiyacovi na qelenimanumanu ena mata ni tabanikau, ra qai vakasucuma na qelenimanumanu na ka oriori, na ka tavukadiridiri, kei na ka duiroka.40 E qai tawasea na luvenisipi tagane o Jekope, oti e cakava me qara yani na matadra na qelenimanumanu vei ira na ka oriori kei na ka roka buto kece ena qelenimanumanu i Lepani. E qai tawasea na nona qelenimanumanu, me kua ni veicurumaki kei na qelenimanumanu i Lepani.41 Nira sa veiyacovi na manumanu kaukaua, e dau biuta na tabanikau o Jekope ena loma ni igunugunu e matadra na qelenimanumanu, me rawa nira veiyacovi donuya na tabanikau.42 Ia ke ra malumalumu na manumanu, ena sega ni biuta e kea na tabanikau. Sa qai dau nei Lepani tu ga na ka malumalumu, na ka kaukaua era nei Jekope.+43 E qai vutuniyau vakalevu sara o Jekope, e taukena e levu na qelenimanumanu, na dauveiqaravi yalewa, na dauveiqaravi tagane, na kameli, kei na asa.+


text:
Dokidoki
Isa sa veisiga ni marau
Ni dau raici iko noqu senikau
Diva mena kua ni veisau
Na yalomu me baleti au
Sega tale ni digia cala
Se u meu na veivutuni taka
Rau ga na nomu qase,rau qai cata
Me daru mai vuvale vata
Chrs
Sobo lesu mai, lesu ma, lesu mai
Yaloqu e tagici iko tu
Sa vaka e laki dromu
Na matanisiga ni yaloqu
Sobo sa na sega niu kunea tale
E loma ni noqu vale
Au na kauti iko mai ki vale
Me rau kilai iko, noqu qase
Ko lomani dina ka ciqomi
Ka dau karoni senirosi
Sa na dina beka na tatadra
Rui dede na noqu waraka
Isa sa vakae e yacova na boto I ra
Repeat Chrs
Sa lai moce isa qai nanuma
Ni yaloqu kece sara ko kauta
Digidigi donu mo nanuma
Ni na maroroya nomu bula
Sota ke balavu na gauna
Rosi dina mai nomu vanua
Au mosoti dina sa oti vakadua
Loloma levu vei kequ I karua
Repeat Chrs


text:
Na veitiki taucoko ni misini oqo era dau vakayagataki ena iyaya e vinaka sara,iyaya vakacurumi mai,vakadeitaka na gauna balavu ni cakacaka.
Na yago vakamisini e ganita vinaka,rairai totoka ka vakabula na tikina.
Ena rawa ni cakacaka ga vakataki koya,vakalailaitaka na cala ni cakacaka,kei na vakatorocaketaki ni cakacaka vinaka.
Vata kei na tabana ni veisele Vuku,rawarawa ni cakacakataki kei na qarauni ni itukutuku ni cakacaka,veiganiti me baleta e vuqa na gone ka se qai vulica.
E levu cake sara mai na ka e tu ena neimami ka buliyavu ni ivoli 15 na veiyabaki e rawati kina na kila ka vakakina e vuqa na neimami ivoli sa veisoliyaka yani na CES sitivikiti. E tiko na neimami dau caka iyaya ni caka iyaya ena caka misini ni vakasosolo, me vaka na kena vakaleweni na misini, 2012.
Keimami dau caka misini ni ivolavakarau, misini vakaikoya kei na misini ni cakacaka vakaikoya. O na raica tiko mai vei keitou e dua me sotava nomu ituvatuva vakailavo kei na rawaka ni cakava.
Keitou na dusimaki ira na kasitama ena ivakarau ni kena vakacurumi se vakavinakataki na misini. E vuqa vei ira na noda kasitama era na vakacegui keda. E vakadeitaka cecere na noda cakacaka.
Yalovinaka biuta tu mai na nomu itukutuku ni veitaratara ka keitou na veitaratara yani vei iko ena loma 24 auwa.


text: Na sere. Na nodra sere na luvei Kora.+ Vei koya na dairekita, ena iwalewale i Mahalaca,* me lagati vakaiwasewase. Na Masikili* nei Imani+ na Eseraiti.88 Kemuni Jiova, na Kalou e vakabulai au,+Au tagi yani ena siga,Au lako tale ga yani e matamuni ena bogi.+2 Me yaco yani vei kemuni na noqu masu,+Ni vakala na daligamuni* ena noqu tagi ni kere veivuke.+3 Ni sa sinai noqu bula ena leqa,+Na noqu bula tale ga sa tu ena bati ni iBulubulu.*+4 Au sa wili kei ira na lako sobu ina qara,*+Au tamata vakaloloma,*+5 Sa biu tu ena kedra maliwa na mateMe vakataki ira na vakamatei era davo tu ena ibulubulu,Oni sa sega tale ni nanumi iraRa qai tawasei mai na nomuni veitaqomaki.*6 Oni biuti au ena qara lolovira duadua,Ina vanua butobuto, ena qara vakaitamera e sega ni vakabotona.7 E tarabi vei au na levu ni nomuni cudru,+Oni qai luvuci au ena vadugu ni nomuni biau. (Sela)8 Oni vakatalai ira na noqu veikilai mera yawaki au,+Oni vakavuna mera sevaki au.Au sa tacori qai sega ni dro rawa.9 Sa malumalumu mai na mataqu ena vuku ni noqu rarawa.+Au kaci yani vei kemuni, i Jiova, ena siga taucoko,+Au dodoka yani na ligaqu vei kemuni.10 Oni na cakava na ka veivakurabuitaki ena vukudra na mate?E rawa nira tucake na mate sa sega tu nodra kaukaua mera vakacaucautaki kemuni?+ (Sela)11 Vakacava, ena tukuni na dei ni nomuni loloma ena ibulubulu,Na nomuni yalodina ena vanua ni veivakarusai?*12 Ena kilai na kemuni vakatubuqoroqoro ena butobutoSe nomuni yalododonu ena vanua e dau guilecavi kina na ka?+13 Ia au tagi tiko ga ni kere veivuke vei kemuni, i Jiova,+E yaco yani vei kemuni e veimataka na noqu masu.+14 Kemuni Jiova, na cava oni sa cati au kina?*+Na cava oni vunia kina vei au na matamuni?+15 Mai na gauna au se gone kina,Au dau vakaloloma qai voleka sara ni mate,+Au sa nunu ena veika vakadomobula oni vakatara meu sotava.16 Au sa sega ni taqea rawa na nomuni cudru waqawaqa,+Sa vakarusai au na nomuni veika vakarerevaki.17 Era sa wavokiti au me vaka na wai ena siga taucoko,Era volekati au mai ena yasana kece.*18 Oni sa vakayawaki ira na noqu itokani kei na noqu ilala vei au,+Na butobuto e sa mai noqu ilala.


text:
Cakaudrove
E tini ka va (14) taucoko na vei-yasana e Viti. O Cakaudrove e dua na yasana vakaturaga mai Vanua Levu, ka ratou wili kina e tolu na yanuyanu vei-volekati sara, o Taveuni, Rabi vata kei Kioa. E 2,816 na Sukuea na Kilomita na levu ni vanua e kumuni vata tu kina na vanua oqo, ka ra lewe 49,344 taucoko na lewe ni vanua e Cakaudrove. O Savusavu e dua na kena tauni levu toka mai Cakaudrove raraba ka ra lewe 4,962 taucoko na lewe ni vanua kina.
E levu sara na Turaga Bale, Marama Bale, Gone Turaga kei na Gone Marama era cavu tu mai kina me vaka-taki : Ratu Sir Penaia Ganilau (na i otioti ni Kovana levu e Viti, kai matai talega ni Peresitedi ka taura nai tutu vaka Tui Cakau e Vanua Levu). Na Turaga na Paraiminisita vakacegu, Hon. Sitiveni Ligamamada Rabuka. Ratu Naiqama Lalabalavu (na Turaga ka taura tu oqo na i tutu vaka Tui Cakau) kei na so tale.


text:
Confucius
Confucius (551–479 BC) na vakajaina ivakavuvuli kei daunipolitiki ni Itubutubu ki Vakadinamati gauna.
Na filosofi ni Confucius, e kilai talega me Confucianism, e vakamatatataka na bula savasava kei na vakamatanitu, na dodonu ni veimaliwai vakatamata, lewa dodonu, yalovinaka, kei na yalodina. O ira na nona tisaipeli era dauqito veisisivi vakavinaka sara ena koronivuli tale eso ena gauna ni Drau Koronivuli ni Nanuma eda me vakalailaitakataki ga na nodra tokona na dautauka ena loma ni Qin matavuvale vakatui. Muria na qaqa ni Han tulewa Chu ni oti na kabebe ni Qin, Na vakanananu nei Confucius e ciqoma na veivakadonui vakadonui ena matanitu vou ka ra sa tauyavutaki tale ki na dua na ivakarau e kilai tu e Ra ka Neo-Confucianism, ka qai Niu Confucianism (Gauna oqo Neo-Confucianism).
Na Confucius e vakatotolotaki vakavinavinakataki kei na vola o se veisau e vuqa na Vakajaina momona veivosa oka kina na Lima Momona, Ia o ira na kenadau ena gauna oqo era sa qarauna ni attributing me ra assertion kina Confucius koya. Aphorism me baleta na nona ivakavuvuli a cokonaki ena Analects, Ia ni oti ga e vuqa na yabaki mai na nona mate.
Na ivakavuvuli nei Confucius sa inakinaki ki na ivakarau ni Jaina kei na vakabauta. E championed kaukauwa na nona yalodina vakamatavuvale, qase e liu, kei na nodra rokovi na italatala qase mai vei ira na luvedra kei na tagane vakawati mai vei ira na watidra, vakatututaki na matavuvale me baleta na matanitu uasivi. E tokona na ivakavuvuli e kilai vinaka "kakua ni cakava vei ira na tani na ka o sega ni vinakata mo cakava", na Koula Lewa. O koya talega e dua na Kalou vakadodonu ena Daoism.
Na Confucius e okati me dua vei ira na tamata bibi ka veivakauqeti ena siviraka ni kawatamata. Na nona veivakavulici kei na filosofi e bikai vuku ira vakalevu na tamata ena veiyasai vuravura ka ra sa dau veivakauqeti tikoga nikua.


text:
116 Au lomani JiovaNi rogoca* o koya na domoqu, na noqu vakamamasu ni kere veivuke.+2 E vakala vei au na daligana,*+Au na qai kaci vua ena gauna kece ni noqu bula.*3 Sa wavokiti au na dali ni mate,Na iBulubulu sa qumi au tu.*+Sa bikai au na leqa kei na rarawa.+4 Ia au a kaciva na yaca i Jiova:+“Kemuni Jiova, ni vakabulai au!”5 O Jiova e dauveinanumi* qai yalododonu,+Na noda Kalou e yalololoma.+6 O Jiova e yadravi ira na yalowai.+Au a vakalolovirataki, qai vakabulai au o koya.7 Me vakacegu tale mada vakadua na noqu bula,Ni dau yalovinaka o Jiova ena ka e cakava vei au.8 Oni vakabulai au mai na mate,Na mataqu mai na wainimata, na yavaqu mai na veivakatarabetaki.+9 Au na lako ena mata i Jiova ena nodra vanua na bula.10 E tiko vei au na vakabauta, niu a vosa,+Au a vakararawataki vakalevu.11 Ia o yau, au taqaya qai kaya:“Na tamata kece e daulasulasu.”+12 Na cava au na dolea vei JiovaEna vuku ni veika vinaka kece sa cakava vei au?13 Au na taura na bilo ni veivakabulai,*Au na qai kaciva na yaca i Jiova.14 Au na vakayacora na noqu bubului vei JiovaNira tiko kece na nona tamata.+15 E ka talei ena mata i JiovaNa nodra mate na nona yalodina.+16 Kemuni Jiova, au vakamasuti kemuni,Niu nomuni dauveiqaravi.O yau na nomuni dauveiqaravi, na luve ni nomuni yalewa bobula.Oni sa sereki au mai na kequ ivesu.+17 Au na cabora vei kemuni na isoro ni vakavinavinaka,+Au na kaciva na yaca i Jiova.18 Au na vakayacora na noqu bubului vei Jiova+Nira tiko kece na nona tamata,+19 Ena lomanibai ni vale i Jiova,+Ena loma ni koro o Jerusalemi.Vakacaucautaki Ja!*+
iVakamacala e ra
^ Se rawa ni, “Au loloma, ni dau vakarorogo o Jiova.”


text:
Manumanu vuka
Manumanu vuka — E dua na manumanu.
Manumanu vuka e Viti[veisau | veisau ivurevure]
E a vakayacora na tabana ni veiqaravi oqo na BirdLife International Fiji e dua na vakadidike ni yaubula eso ena loma ni vanua. Nai naki levu ni vakadidike sai koya me kilai ka volaitukutukutaki na veika eso ka rawa ni laurai ena loma ni veikau.
Manumanu Vuka ni Vanua e Viti[veisau | veisau ivurevure]
Manumanu Vuka ni Waitui kei na Veimatasawa[veisau | veisau ivurevure]
Manumanu Vuka e na veiyanuyanu[veisau | veisau ivurevure]
[veisau | veisau ivurevure]
- Vanua ni Manumanu Vuka (VMV)


text: 13 Mera talairawarawa na tamata kece vei ira na iliuliu cecere,+ ni sega ni dua e veiliutaki rawa ke sega ni vakatara na Kalou.+ O ira kece na veiliutaki qo era veiliutaki tiko ga ena iyalayala e dui vakatara vei ira na Kalou.+2 O koya gona, o koya e saqati ira na veiliutaki e saqata na ituvatuva ni Kalou, ena vakavuna ga nona lewai.3 Era rerevaki na veiliutaki. Era sega ni rerevaki vei ira era cakava na ka vinaka, vei ira ga era cakava na ka ca.+ Vakacava, o na vinakata mo kua ni rerevaki ira na veiliutaki? Cakava tiko ga na ka vinaka,+ o na qai vakacaucautaki kina,4 ni talai ni Kalou o koya mo vinaka kina. Ia ke o cakava tiko na ka ca, e dodonu mo rere, ni sega ni ka wale na kaukaua e soli vua me taura na iseleiwau. E italai ni Kalou o koya, e lesi me cudruvi ira na dau caka ca.5 Qo na vuna moni talairawarawa kina, sega ena vuku wale ga ni cudru ya, ena vuku tale ga ni nomuni lewaeloma.+6 Oya tale ga na vuna oni saumi ivakacavacava kina, ni vakatarai ira qo na Kalou mera qaravi ira na lewenivanua, ra qai veiqaravi tiko ga ena inaki qo.7 Solia na ka vei koya e dodonu me soli vua, na ivakacavacava vei koya e lavaka na ivakacavacava,+ na ka me saumi vei koya e dodonu me saumi vua, me rerevaki o koya e dodonu me rerevaki,+ me rokovi tale ga o koya e dodonu me rokovi.+8 Mo kua ni dinautaka e dua na ka vua e dua, moni veilomani ga,+ ni o koya e lomana na kainona e muria vinaka na lawa.+9 Ni kaya na lawa, “Mo kua ni veibutakoci,+ mo kua ni laba,+ mo kua ni butako,+ mo kua ni kocokoco,”+ se mani vunau cava tale e tu, e umani taucoko ga ena vosa qo, “Mo lomana na kainomu, me vaka nomu lomani iko.”+10 O koya e dau loloma ena sega ni caka ca vua na kainona,+ o koya gona e dau loloma ena muria vinaka sara ga na lawa.+11 Moni cakava tale ga qo o kemuni, ni oni kila na gauna, ni sa kena aua moni yadra kina mai na moce,+ sa voleka tale ga na gauna meda vakabulai kina ni vakatauvatani kei na gauna eda vakabauta kina.12 Sa balavu sara na bogi, sa voleka na mataka. Meda biuta tani gona na cakacaka ni butobuto+ da qai vakaiyaragi ena iyaragi ni rarama.+13 Nida lako ena rarama, me rakorako na noda ivakarau.+ Me kua na marau vakalialia kei na mateni, me kua tale ga na veiyacovi tawadodonu kei na ivalavala vakasisila,*+ me kua tale ga na veivala kei na vuvu.+14 Ia moni vakatotomuria na ivakarau ni Turaga o Jisu Karisito,+ ni kua tale ga ni dau lalawataka na sala moni vakaceguya kina na gagadre ni yagomuni.+